text:
Xexea Me Katã Ƒe Kuxie, Woakpɔ Egbɔ Le Xexea Me Katã
Xexea Me Katã Ƒe Kuxie, Woakpɔ Egbɔ Le Xexea Me Katã
MÍEKPƆA amewo kpea fu le afi sia afi, eye esia wɔa nublanui na ame geɖe wokpena ɖe ame siwo le fu kpem la ŋu. Le kpɔɖeŋu me, dɔnɔdzikpɔlawo wɔa dɔ gbɔa wofe dɔwɔɣeyiɣiwo ŋu be yewoakpe ɖe dɔnɔwo kple ame siwo dze afɔku la ŋu. Dzotsilawo, kpovitɔwo, sewɔlawo, kple ame siwo naa kpekpeɖeŋu le nudzɔdzɔ kpatawo me la dzea agbagba be yewoaɖe amewo fe fukpekpewo dzi kpɔtɔ alo akpɔ amewo ta tso fukpekpewo me. Ame siawo fe kutrikuku alea kpena ɖe ame ɖekaɖekawo ŋu le mɔ geɖewo nu, ke hã, ame aɖeke alo habɔbɔ aɖeke mate ŋu aɖe fukpekpewo ɖa keŋkeŋ le anyigba dzi o. Gake Mawu ya ate ŋui, eye ele wo ɖe ge ɖa le xexea me katã.
Míekpɔ esia fe kpeɖodzi le Biblia fe agbalẽ mamlɛtɔ me, afi si wogblɔ le be: “[Mawu atutu] aɖatsi sia aɖatsi ɖa le wofe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o. Nu siwo nɔ anyi tsã la nu va yi.” (Nyaɖeɖefia 21:4) Bu nu siwo gbegbe ŋugbedodo ma lɔ ɖe eme ŋu kpɔ. Eɖe tame si Mawu ɖo be yeaɖe fukpekpewo katã ɖa la fia. Awɔ esia to aʋawɔwɔ, dɔwuame, dɔléle, madzɔmadzɔnyenye, kple ame vɔ̃ɖiwo katã ɖeɖe ɖa le anyigba dzi me. Amegbetɔ aɖeke mate ŋu awɔ esia o.
Nu Si Mawu Ƒe Fiaɖufea Ava Wɔ
Mawu ato Yesu Kristo, si wòfɔ tso ame kukuwo dome, ame si gakpɔ ŋusẽ wu le xexea me katã le eya ŋutɔ megbe, la dzi ana Efe ŋugbedodowo nava eme. Ɣeyiɣi li gbɔna, si me Yesu aɖu fia ɖe anyigba katã dzi eye ame aɖeke mate ŋu atsi tsitre ɖe eŋu o. Dziɖuɖu si nu amegbetɔ siwo nye dunyahelawo, fiawo, alo dukplɔlawo le aɖeke magaɖu amefomea dzi ɣemaɣi o. Le esia tefe la, Fia ɖeka kple dziɖuɖu ɖeka, si nye Mawu fe Fiaɖufea ye aɖu amefomea dzi.
Fiaɖufe ma aɖe amegbetɔwo fe dziɖuɖu ɖe sia ɖe ɖa. Biblia gblɔ ɖi tso blema ke be: “Dzifo fe Mawu la aɖo fiaɖufe aɖe anyi, si matsrɔ̃ gbeɖegbeɖe o, eye efe fiaɖufe mayi ɖe dukɔ bubu aɖeke si me o; agbã fiaɖufe mawo katã, eye wòagblẽ wo, ke eya ŋutɔ anɔ anyi tegbee.” (Daniel 2:44) Anyigbadzinɔlawo katã awɔ ɖeka le dziɖuɖu dzɔdzɔe ɖeka, si nye Mawu fe Fiaɖufea, te.
Esime Yesu nye amegbetɔ nɔ anyigba dzi la, efo nu tso Fiaɖufe ma ŋu zi geɖe. Efo nu tso eŋu le kpɔɖeŋugbedodoɖa si wòfia efe nusrɔ̃lawo la me hegblɔ na wo be woado gbe ɖa ale: “Wò fiaɖufe nava. Wò lɔlɔ̃nu nava eme le dzifo, kple anyigba dzi hã.” (Mateo 6:10) De dzesii be Yesu ɖee fia be Fiaɖufea ye ana woawɔ Mawu fe lɔlɔ̃nu le anyigba dzi, eye Mawu fe lɔlɔ̃nu wònye be woaɖe fukpekpewo ɖa keŋkeŋ le anyigba katã dzi.
Mawu fe dziɖuɖu dzɔdzɔea ahe yayra siwo amegbetɔ fe dziɖuɖu aɖeke mate ŋu ahe avae o la avae. Ðo ŋku edzi be Yehowa tsɔ Via xe fe ɖe amefomea ta be amegbetɔwo nate ŋu akpɔ agbe mavɔ. Le dɔmenyonyo fe Fiaɖufedziɖuɖu sia te la, ʋɛʋɛʋɛ la, amewo ava zu ame deblibowo. Nu kae ado tso eme? Yehowa “ami ku saɖagatsi tegbee, eye Afetɔ Yehowa atutu aɖatsi ɖa le ŋkuwo katã me.”—Yesaya 25:8.
Ame aɖewo abia be: ‘Nu ka tae Mawu mekpɔ wɔ nu sia haɖe o? Nu ka gbɔe wòtso be mewɔ naneke va se ɖe fifia o?’ Yehowa ate ŋu aɖe fukpekpewo ɖa alo axe mɔ na wo xoxoxo hafi. Ke hã, eɖe mɔ ɖe wo ŋu va se ɖe fifia, menye le ɖokuitɔdidi fe susu aɖeke ta o, ke boŋ esi wòdi be wòahe viɖe mavɔ avae na via siwo le anyigba dzi la tae. Dzila lɔ̃amewo alɔ̃ faa be yewo viwo nato nɔnɔme sesẽwo me ne wonyae be ava ɖe vi na ɖeviawo le agbe me emegbe hena ɣeyiɣi didi aɖe. Nenema kee susu nyui aɖewo tae Yehowa ɖe mɔ be amegbetɔwo nato fukpekpewo me ɣeyiɣi vi aɖe ɖo, eye woɖe susu siwo tae la me le Biblia me. Susuawo dometɔ aɖewoe nye ablɔɖe si le mía si be míatia nu si míadi be míawɔ, míafe nu vɔ̃ me nyenye, kple nya aɖe si fɔ ɖe te nenye be Yehowa dze aɖu efe nuwɔwɔwo dzi. Biblia na eme kɔ hã be woɖe mɔ be gbɔgbɔmenuwɔwɔ vɔ̃ɖi aɖe naɖu xexea dzi ɣeyiɣi vi aɖe. *
Togbɔ be míate ŋu adzro susu siwo tae la katã me le nyati kpui sia me o hã la, nyatefenya eve aɖewo ya li siwo ate ŋu ade dzi fo na mí ahana mɔkpɔkpɔ nasu mía si. Gbãtɔa ye nye esi: Yehowa ayra mí wòafo fu ɖe sia ɖe si míekpe va yi la ta sãsãsã. Gakpe ɖe eŋu la, Mawu ka ɖe edzi na mí be: “Womagaɖo ŋku [fukpekpe] tsãtɔwo dzi, alo woava ame fe ta me o.” (Yesaya 65:17) Mawu aɖe nɔnɔme wɔnublanui kple fukpekpe siwo katã vɔ̃ɖinyenye si ŋu wòɖe mɔ ɖo hena ɣeyiɣi aɖe la he vae la ɖa keŋkeŋ tegbee.
Evelia ye nye esi: Mawu ɖo ɣeyiɣi aɖe, si matrɔ o la ɖi, si dzi wòaɖe fukpekpewo ɖa. Ðo ŋku edzi be nyagblɔɖila Xabakuk bia Yehowa be, va se ɖe ɣekaɣie wòaɖe mɔ ɖe ŋutasesẽ kple avuwɔwɔ ŋu ase ɖo mahã. Yehowa ɖo eŋu nɛ be: “Azãgbe [alo ɣeyiɣi ɖoɖi] li na ŋutega la . . . Mahe ɖe megbe o.” (Xabakuk 2:3) Abe ale si míakpɔe le nyati si kplɔe ɖo me ene la, “ɣeyiɣi ɖoɖi” ma tu afe.
[Etenuŋɔŋlɔ]
^ mm. 9 Kpɔ agbalẽ si nye Nuka Tututue Nye Biblia fe Nufiafia? fe ta 11 lia hena numeɖeɖe deto siwo ku ɖe susu siwo tae Mawu ɖe mɔ fukpekpe li ɖo la ŋu. Yehowa Ðasefowoe tae.
[Aɖaka si le axa 7]
Mawunyakpukpui Siwo He Susu Yi Etsɔme Nyui Aɖe Dzi
AƲAWƆWƆ MAGANƆ ANYI O:
‘Miva kpɔ Yehowa fe nuwɔwɔwo, ame si doa afedo anyigba, ame si tsia aʋawɔwɔwo nu va se ɖe anyigba fe mlɔenu ke.’—Psalmo 46:9, 10.
MÍAƑE AME VEVI SIWO KU LA AFƆ:
“Tsitretsitsi li na ame dzɔdzɔewo kple ame madzɔmadzɔwo siaa.”—Dɔwɔwɔwo 24:15.
AME SIA AME AKPƆ NU AÐU:
“Bli ado kpekpekpe le anyigba dzi kple towo tame.”—Psalmo 72:16.
DƆLÉLE MAGANƆ ANYI O:
“Duametɔ aɖeke magblɔ be, yele dɔ lém o.”—Yesaya 33:24.
AME VƆ̃ÐIWO NU AYI:
“Woatsrɔ̃ ame vɔ̃ɖiwo ɖa le anyigba dzi, eye woaho ame maɖianukwarewo ɖa le edzi.”—Lododowo 2:22.
DZƆDZƆENYENYE AXƆ AƑE ÐI:
“Kpɔ ɖa, fia [Kristo Yesu] aɖu fia ɖe dzɔdzɔenyenye nu, eye amegãwo aɖu dzi ɖe ʋɔnudɔdrɔ̃ nu.”—Yesaya 32:1.
[Nɔnɔmetata siwo le axa 7]
Mawu fe Fiaɖufea afa akɔ na mí tso fukpekpe ɖe sia ɖe si me míeto va yi la me


c: text/html

text: 6 Esi amegbetɔwo de asi agbɔsɔsɔ me le anyigba dzi, eye wodzi nyɔnuwo na wo la,2 Mawu vavã la fe viwo*+ kpɔ be amegbetɔwo fe vinyɔnuwo dze tugbe ŋutɔ. Ale woɖe wo dometɔ siwo katã dze wo ŋu.3 Emegbe Yehowa gblɔ be: “Nye gbɔgbɔ magayi edzi aɖe mɔ ɖe amegbetɔ fe nuwɔna ŋu ɖaa o,+ elabena ŋutilã ko wònye.* Eya ta efe agbemeŋkekewo anye fe alafa ɖeka blaeve.”+4 Nefilimwo* nɔ anyigbaa dzi le ŋkeke mawo me kple emegbe. Ɣemaɣi la, Mawu vavã la fe viwo gadɔna kple amegbetɔwo fe vinyɔnuwo, eye wodzi viŋutsuwo na wo. Woawoe nye ame kakowo, ame xɔŋkɔ siwo nɔ anyi le blema.5 Eya ta Yehowa kpɔ ale si gbegbe amegbetɔ fe nu vɔ̃ɖi wɔwɔ do agbogbo ɖe anyigba la dzii, eye wòkpɔ be efe dzimesusuwo katã le vɔ̃wɔwɔ ko ŋu ɖaa.+6 Ete ɖe Yehowa dzi* be yewɔ amegbetɔ ɖe anyigba la dzi, eye wògbã dzi nɛ.*+7 Eya ta Yehowa gblɔ be: “Mele amegbetɔ siwo mewɔ la tsrɔ̃ ge ɖa le anyigba la dzi, amegbetɔwo kple afemelãwo kple lã siwo katã tana kpakple dzifoxe dzodzoewo siaa, elabena evem be mewɔ wo.”8 Ke Yehowa ve Noa ya nu.9 Esiae nye Noa fe ŋutinya.Noa nye ame dzɔdzɔe.+ Enye ame maɖifɔ le eŋɔlimetɔwo* dome. Noa zɔ kple Mawu vavã la.+10 Noa dzi viŋutsu etɔ̃: Sem, Ham kple Yafet.+11 Ke anyigba la gblẽ le Mawu vavã la ŋkume, eye ŋutasesẽ yɔ anyigba la dzi.12 Ɛ̃, Mawu kpɔ anyigba la, eye wòkpɔ be wogblẽe;+ amegbetɔwo* katã fe zɔzɔme gblẽ le anyigba la dzi.+13 Emegbe Mawu gblɔ na Noa be: “Meɖoe be matsrɔ̃ ŋutilãwo katã, elabena wona ŋutasesẽ yɔ anyigba la dzi fũu; eya ta matsrɔ̃ wo kple anyigba la siaa.+14 Tsɔ gofer-ti kpa aɖakaʋu* na ɖokuiwò,+ eye nàtso aɖakaʋu la me keŋ, eye nàtsɔ aŋɔ+ atre eme kple ekɔgo.15 Ale nàwɔe nye esi: aɖakaʋu la nadidi abɔklugui* alafa etɔ̃, wòakeke abɔklugui blaatɔ̃, eye wòakɔ abɔklugui blaetɔ̃.16 Dzidze abɔklugui ɖeka tso aɖakaʋu la tame nàtsɔ aɖe fesre* ɖe eŋu be kekeli naɖo eme. Ðe mɔnu ɖe aɖakaʋu la ŋu le efe axa dzi,+ eye nàwɔ aɖakaʋu la wòanye dzisasrã etɔ̃: etetɔ, titinatɔ, kple etametɔ.17 “Mahe tsiɖɔɖɔ+ ava anyigba la dzi, ne matsrɔ̃ ŋutilã ɖe sia ɖe si me agbegbɔgbɔ le la ɖa le dzifoa te. Nu sia nu si le anyigba dzi la atsrɔ̃.+18 Ke mele nu blam kpli wò, be wò ŋutɔ kple viwòŋutsuwo, kple srɔ̃wò kpakple viwòŋutsuawo srɔ̃wo miayi ɖe aɖakaʋu la me.+19 Kplɔ nu gbagbewo katã fomevi eveeve,+ atsu kple nɔe, yi aɖakaʋua me, ne woatsi agbe kpli wò;+20 xe dzodzoewo le wo fomeviwo nu, afemelãwo le wo fomeviwo nu, kple anyigbadzilã siwo katã tana le wo fomeviwo nu; kplɔ wo dometɔ ɖe sia ɖe eveeve yi eme le gbɔwò, ne woatsi agbe.+21 Ke wò la, fo nuɖuɖu ɖe sia ɖe fomevi si miaɖu la nu fu+ na mia kple lãawo.”22 Eye Noa wɔ nu siwo katã fe se Mawu de nɛ la. Ewɔ wo pɛpɛpɛ.+

robotstxt: allowed

filter: keep


text:
Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Nukatae Elisa bia Eliya fe gbɔgbɔ fe “akpa eve”?
Esi wòkpɔtɔ vie ko ne Eliya nawu efe dɔ abe Israel fe nyagblɔɖila ene nu la, nyagblɔɖila ɖevitɔ, Elisa bia tso esi be: “Taflatse, maxɔ wò gbɔgbɔ fe akpa eve nu.” (Fiawo II, 2:9) Edze fã be le gbɔgbɔ me gome la, Elisa nɔ biabiam be woana akpa eve ye abe alesi wowɔnɛ na ŋgɔgbeviwo ene. (Mose V, 21:17) Nuŋlɔɖi sia me dzodzro kpuie ana esia me nakɔ eye wòakpe ɖe mía ŋu míasrɔ̃ nu tso nudzɔdzɔa me.
Le ɖekawɔwɔ me kple Yehowa fe mɔfiafia la, nyagblɔɖila Eliya si ami na Elisa be wòanye amesi axɔ ɖe ye tefe. (Fiawo I, 19:19-21) Elisa subɔ Eliya abe subɔvi ene nutefewɔwɔtɔe anɔ abe fe ade ene eye wòɖoe kplikpaa be yeawɔ esia vaseɖe nuwuwu. Le Eliya fe ŋkeke mamlɛa si wòsubɔ abe nyagblɔɖila ene le Israel gɔ̃ hã dzi la, Elisa nɔ efe nufiala ŋu kplikplikpli. Togbɔ be Eliya foe ɖe Elisa nu be wòagbugbɔ le ye yome hã, nyagblɔɖila ɖevitɔ gblɔ nɛ zi gbɔ zi etɔ̃ sɔŋ be: ‘Nyemagblẽ wò ɖi o!’ (Fiawo II, 2:2, 4, 6; 3:11) Le nyatefe me la, Elisa tsɔ nyagblɔɖila tsitsitɔ abe efe gbɔgbɔmefofo ene.—Fiawo II, 2:12.
Gake menye Elisa ɖeka koe nye Eliya fe gbɔgbɔmevi o. Eliya kple Elisa dea ha kple ŋutsu aɖewo siwo woyɔ be ‘nyagblɔɖilawo fe viwo.’ (Fiawo II, 2:3) Nuŋlɔɖi si le Fiawo fe Agbalẽ Evelia me ɖee fia be kadodo kplikplikpli fe seselelãme nɔ ‘vi’ siawo me ɖe wofe gbɔgbɔmefofo, Eliya, ŋu. (Fiawo II, 2:3, 5, 7, 15-17) Ke hã, esi wosi ami na Elisa be wòaxɔ ɖe Eliya tefe ta la, eyae nye gbãtɔ le Eliya fe gbɔgbɔ me viwo dome—enɔ abe ŋgɔgbevi ene. Le blema Israel la, ŋgɔgbevi ŋutɔŋutɔ xɔa fofoa fe domenyinu fe akpa eve, ke vi bubuawo xɔa akpa ɖekaɖeka. Esia tae Elisa bia Eliya fe gbɔgbɔmedomenyinu fe akpa eve ɖo.
Nukatae Elisa bia nusia le ɣeyiɣi ma koŋ dzi? Elabena egbɔna agba gã aɖe tsɔ ge—si nye xɔxɔ ɖe Eliya tefe abe nyagblɔɖila ene le Israel. Elisa kpɔe dze sii be, ne yeate ŋu atsɔ dɔdasi dziŋɔ ma fe agbanɔamedziwo la, yehiã gbɔgbɔ me ŋusẽ si gbɔ ye ŋutɔ yefe ŋutete ŋu sasasã, si Yehowa ko ate ŋu ana. Ehiã be dzi nanɔ efo abe Eliya ene. (Fiawo II, 1:3, 4, 15, 16) Eyatae wòbia Eliya fe gbɔgbɔ fe akpa eve ɖo, si nye dzinɔamefo fe gbɔgbɔ kple esi nana ‘woʋãa ŋu ɖe Yehowa ŋu’—nɔnɔme nyoameŋu si Mawu fe gbɔgbɔ tsena. (Fiawo I, 19:10, 14) Aleke Eliya wɔ nu ɖe eŋui?
Eliya nyae be Elisa bia nane si menye ye tɔ o, si nye Mawu ɖeɖeko tɔ wòana. Eyata Eliya ɖo eŋu ɖokuibɔbɔtɔe be: “Èbia nu sesẽ. Ne èkpɔ be, wòtsɔm dzoe le gbɔwò la, ekema ava me na wò.” (Fiawo II, 2:10) Eye eva eme le nyatefe me be Yehowa na Elisa kpɔ Eliya lia yi dzi le ahom aɖe me. (Fiawo II, 2:11, 12) Wotsɔ nusi Elisa bia la nɛ. Yehowa tsɔ gbɔgbɔ si wòhiã be wòatsɔ adze efe dɔ yeyea gɔme ahakpe akɔ kple dodokpɔwo la nɛ.
Kristotɔ amesiaminawo (siwo woyɔna ɣeaɖewoɣi be Eliya habɔbɔa) kple Mawu subɔlawo katã ate ŋu akpɔ dzidefonamenya atso Biblia fe nuŋlɔɖi sia me egbea. Ɣeaɖewoɣi la, míatsi dzodzodzoe be míesu te akpe akɔ kple dɔdasi yeye aɖe o, alo dzi anɔ ɖeɖem le mía fo le Fiaɖufegbefãɖeɖedɔa wɔwɔ me le esi ɖekematsɔleme kple tsitretsiɖeŋu fe nɔnɔmewo yi edzi le dzidzim ɖe edzi le míafe anyigbamama me ta. Gake ne míeɖe kuku na Yehowa be wòakpe ɖe mía ŋu la, ana mí gbɔgbɔ kɔkɔe si míehiã atsɔ anɔ te ɖe kuxiwo kple nɔnɔme siwo le tɔtrɔm nu la mí. (Luka 11:13; Korintotɔwo II, 4:7; Filipitɔwo 4:13) Ẽ, abe alesi Yehowa do ŋusẽ Elisa le agbanɔamedzi si kpe wu tsɔtsɔ me ene la, nenema ke wòakpe ɖe mí katã, ɖeviwo kple ame tsitsiwo siaa, ŋu be míawɔ míafe subɔsubɔdɔa ade goe.—Timoteo II, 4:5.


text:
Psalmo 2
1 Nu ka ta dukɔwo le nugbe ɖom,
eye amewo le nu dzodzrowo ɖom?
2 Anyigbadzifiawo ɖo afɔ anyi sesĩe,
eye dumegãwo fo ta kpli ɖe aɖaŋu me ɖe
Yehowa kple efe amesiamina la ŋu.
3 Wole gbɔgblɔm be,
“Mina míado le Yehowa kple efe amesiamina la te,
eye míana ablɔɖe mía ɖokuiwo.”
4 Ame si woɖo zi dzi le dzifo la ko nu,
eye Yehowa ɖe alɔme le wo ŋu.
5 Tete wòka mo na wo le efe dɔmedzoe me,
eye wòdo ŋɔdzi na wo le efe dziku helĩhelĩ me hegblɔ be,
6 “Meɖo nye ŋutɔ nye fia ɖe Zion,
nye to kɔkɔe la dzi.”
7 Maɖe gbefã Yehowa fe sedede la;
Yehowa gblɔ nam be,
“Wòe nye vinye ŋutsu,
egbea mezu fofowò.
8 Biam, ne matsɔ dukɔwo awɔ wò domenyinui
kple anyigba fe sefewo ke awɔ tɔwòe.
9 Àtsɔ gafiatikplɔ aɖu wo dzii, eye àxlã wo ɖi,
woakaka abe ale si ze gbãnae ene.”
10 Eya ta mi fiawo, midze nunya,
eye mi anyigbadzidumegãwo, miɖo to nuxlɔ̃ame.
11 Mitsɔ ɖokuibɔbɔ kple bubu subɔ Yehowa le dzidzɔ gã me
kple dzodzo nyanyanya.
12 Mitsɔ ɖokuibɔbɔ do ɖe fia la ŋkume, ne menye nenema o la,
ado dziku, eye wòatsrɔ̃ mi kpata,
elabena efe dɔmedzoe ate ŋu afla ɣe sia ɣi.
Woayra ame siwo katã tsɔe wɔ sitsofee.


text:
Subɔsubɔhawo Kpe Ta le Assisi be Woadi Ŋutifafa
Subɔsubɔhawo Kpe Ta le Assisi be Woadi Ŋutifafa
“Ʋunyaʋunyawɔwɔ negadzɔ gbeɖe o! Aʋawɔwɔ negadzɔ azɔ o! Ŋɔdzinuwɔwɔ nu neyi tegbee! Le Mawu fe ŋkɔme, neva eme be subɔsubɔha ɖesiaɖe nahe dzɔdzɔenyenye kple ŋutifafa, tsɔtsɔke, agbe, kple lɔlɔ̃ va anyigba dzi!”—Papa John Paul II.
XEXEAME fe subɔsubɔha xɔŋkɔwo katã fe amedɔdɔwo kpe ta—le Assisi, Italy, le January 24, 2002, be woado gbe ɖa abia ŋutifafa, si ŋu wotsi dzi ɖo le ŋɔdzinuwɔwɔ, mɔmaɖemaɖeɖenuŋu, kple madzɔmadzɔnyenye si bɔ ta. Papa lae ɖe gbefã takpekpe sia le Xɔ Kɔkɔ Eve siwo mu le New York City fe ɣleti eve megbe. Subɔsubɔhakplɔla geɖewo tso ɖe amekpekpe ma si tso Vatican ŋu kple dzo.
Zi eve do ŋgɔ—gbãtɔ le fe 1986 me eye emegbe le fe 1993 me la—papa la wɔ gbedodoɖa fe ŋkeke aɖe ŋu ɖoɖo le Italytɔwo fe du ma ke me. * Nyadzɔdzɔŋlɔla siwo wu akpe ɖeka siwo tso xexeame godoo lae va kpɔ fe 2002 takpekpea tefe. Subɔsubɔha geɖe tefenɔlawo va do gbe ɖa hebia ŋutifafa—Kristodukɔa me nɔlawo (Katolikotɔwo, Luthertɔwo, Anglikantɔwo, Orthodɔks, Methodisttɔwo, Baptisttɔwo, Pentekostetɔ, Mennotɔwo, Xɔlɔ̃wo fe Ha [Quakers], kple bubuawo), Moslemtɔwo, Hindutɔwo, Konfusiotɔwo, Sikhtɔwo, Jain kple Tenrikyo subɔsubɔhawo, Buddha, Yuda-subɔsubɔ, Afrika dekɔnu dzixɔselawo, Shintotɔwo, kple Zoroastatɔwo. Subɔsubɔha bubuwo, kple Xexemesɔlemehawo fe Habɔbɔ tefenɔlawo hã, nɔ wɔnaa tefe.
Gbefã Siwo Woɖe Tsɔ Da Asi Ðe Ŋutifafa Dzi
Wɔna la dze egɔme le ŋdi ga 8:40, esime “ŋutifafa fe ketekea” ho tso ketekedzefe sue si le Vatican. Enye ketekexɔ sue adre si me wodzra ɖo nyuie be amewo naɖe dzi ɖi, eye helikɔpta eve ye dzɔ eŋu le yame. Gafofo eve fe mɔzɔzɔa kplɔ papa la kple subɔsubɔhakplɔla bubuwo va ɖo Assisi. Kpovitɔ siwo anɔ akpe ɖekae nɔ ŋudzɔ ɖe dedienɔnɔ ŋu—wokpɔ egbɔ be dedienɔnɔ nɔ anyi nyuie.
Subɔsubɔhakplɔlawo fo fu ɖe blematakpefe aɖe si dzi wotu avɔgbadɔ nyadri aɖe ɖo. Nufolanɔfe gã si wowɔ abe mɔdzeve fe nɔnɔme ene la fe domedomee subɔsubɔhakplɔlawo nɔ, eye papa nɔ wo titina. Wotsɔ amiti—si nye ŋutifafa fe dzesi—ɖo nufolanɔfea xa. Amekpekpe tɔxɛ siwo wu 2,000 ye nɔ nufolanɔfea ŋgɔ. Italytɔwo fe dziɖuɖumegã tɔxɛ aɖewoe nɔ ŋgɔgbezikpuiawo dzi. Hadziha gãwo dzi ŋutifafahawo ɖe nufoawo yome. Le dua fe akpa bubuwo la, ame akpe geɖe siwo dometɔ akpa gãtɔ nye sɔhɛwo, tsɔ nuŋɔŋlɔ siwo woŋlɔ ɖe gbe vovovowo me, siwo tsi tre ɖe aʋawɔwɔ ŋu la, ɖe asi henɔ ŋutifafahawo dzim. Ame geɖe tsɔ amitilɔwo ɖe asi.
Esi papa nɔ anyi ɖe nufolanɔfea vɔ la, edo dzaa na subɔsubɔha vovovo tefenɔla siwo va kpe ta. Emegbe le Latingbe me ha si wotu ɖe Yesaya 2:4 dzi—si gblɔ nya ɖi ku ɖe ɣeɣiɣi si me “dukɔ magatsɔ yi ɖe dukɔ ŋu azɔ o”—dzidzi vɔ megbe la, subɔsubɔhawo tefenɔla 12 siwo le wofe awu tɔxɛwo me, gblɔ nya tɔxɛ aɖewo siwo ku ɖe ŋutifafa ŋu. Wo dometɔ aɖewo nye esiwo gbɔna.
“Le ɣeɣiɣi sesẽ sia me la, amefomea hiã nuwɔna si ahe ŋutifafa vɛ eye wodi be woase nya siwo naa mɔkpɔkpɔ ame.”—Papatenɔla Xavier Nguyên Van Thuân.
Mawu “menye aʋawɔwɔ kple ʋunyaʋunyawɔwɔ fe Mawu o ke ŋutifafa fe Mawu boŋ.”—Hakplɔla Gã Bartholomeus I.
“Subɔsubɔhawo fe vovototo nagana [amewo] naŋe aɖaba afu ame bubuwo dzi alo alé fu wo o.”—Ðk. Setri Nyomi, Xexeame fe Ðɔɖɔɖoha Wɔɖeka.
“Dzɔdzɔenyenye kple havilɔlɔ̃e nye nu vevi eve siwo hea ŋutifafa vaa amewo dome.”—Fia Amadou Gasseto, Afrika dekɔnuwo dzixɔse tefenɔla.
“Ŋutifafa koe le kɔkɔe, aʋawɔwɔ mele kɔkɔe gbeɖe o!”—Andrea Riccardi, Katolikoha.
Amedɔdɔ aɖewo lɔ̃ ɖe edzi be agba gã aɖe le subɔsubɔhawo dzi le mɔmaɖemaɖeɖenuŋu kple aʋawɔwɔ dzi dede ta. Xexeame Katã fe Luther Subɔsubɔhawo fe Habɔbɔ tefenɔla gblɔ be, “fuléle vɔ̃ɖi si tso zazɛ̃nyahehe ɖe subɔsubɔhawo nu” ʋuʋu xexeame. Yuda-subɔsubɔ tefenɔla gblɔ be: “Mawusubɔsubɔ wɔ akpa geɖe le aʋawɔwɔ dziŋɔ geɖewo dzi dede me.” Hindu tefenɔla gblɔ be: “Ŋutinya ɖee fia enuenu be amesiwo yɔa wo ɖokui be ame ŋkutawoe yewo nye le subɔsubɔhawo mee zã mawusubɔsubɔ tsɔ kpɔ ŋusẽ ɖe amewo dzi hede mama wo me.”
Le nya tɔxɛ siwo wogblɔ tsɔ tsi tre ɖe ŋɔdzinuwɔwɔ kple aʋawɔwɔ ŋu megbe la, vavalawo dometɔ ɖesiaɖe gbugbɔ yi enɔfe ɖado gbe ɖa na efe mawu si wòsubɔna tsɔ bia ŋutifafa.
Ŋutifafa Gbedodoɖa
Kristodukɔa fe subɔsubɔhawo tefenɔlawo va fo fu ɖe Francis Kɔkɔe fe Sɔlemexɔgã, si te ɖe yɔdo si na wotsɔ ŋkɔ ma na sɔlemexɔa ŋu me, hedo gbe ɖa. Papa kple amedɔdɔ etɔ̃ bubuwoe dze wɔnaa gɔme kple “Mawuɖekaetɔ̃ dzixɔse fe gbedodoɖa.” Wodzi ha hedo ŋutifafa gbedodoɖawo ɖa tsɔ kpe ɖe Biblia xexlẽ siwo ku ɖe ŋutifafa ŋu. Gbedodoɖa ɖeka bia be “xɔse si me mama mele o” nava. Vavalawo dzi Mía Fofo si le Dzifo fe ha, si wotu ɖe Mateo ta 6, kpukpui 9 vaseɖe 13 dzi le Latingbe me tsɔ wu wɔnaa nui.
Le ɣeɣiɣi ma ke la, subɔsubɔha bubuwo fe amedɔdɔwo nɔ gbe dom ɖa le tefe bubuwo. Moslemtɔwo dze klo ɖe anyigbakuntru dzi le akpata si dze ŋgɔ Mecca, henɔ Allah yɔm. Zoroastatɔwo nɔ gbe dom ɖa le Jain subɔsubɔha kple Konfusiotɔwo xa, eye wosi akaɖi kɔkɔe aɖe. Afrika dekɔnu dzixɔselawo tefenɔla nɔ gbe dom ɖa na wofe tɔgbui kukuwo fe gbɔgbɔwo. Hindutɔwo bia ŋutifafa tso wofe mawuwo gbɔ. Amesiame bia nu nusiwo wosubɔna le wofe kɔnuwo nu.
Atam si Woka ɖe Ŋutifafa Ŋu
Amedɔdɔawo gava fo fu ɖe agbadɔa gɔme ake hena wɔnaa nu wuwu. Saɖagaxɔmenɔlawo tsɔ akaɖi siwo nɔ bibim—siwo tsi tre ɖi na ŋutifafa mɔkpɔkpɔ—de asi na vavalawo. Wɔnaa tefe kpɔkpɔ tsia ŋku dzi na ame ale gbegbe. Eyome amedɔdɔawo xlẽ atam si woka ɖe ŋutifafa ŋu, wo dometɔ ɖesiaɖe gblɔ atam vovovo.
“Ŋutifafa didi bia amehavi lɔlɔ̃.”—Hakplɔla Gã Bartholomeus I.
“Ŋutasesẽ kple ŋɔdzinuwɔwɔ mewɔ ɖeka kple gɔmesese vavãtɔ si le mawusubɔsubɔ ŋu o.”—Ðk. Konrad Raiser, Xexemesɔlemehawo fe Habɔbɔ tefenɔla.
“Míetsɔ mía ɖokui na be míafia nu amewo be woade bubu kple asixɔxɔ wo nɔewo ŋu.”—Bhai Sahibji Mohinder Singh, Sikh subɔsubɔ tefenɔla.
“Ŋutifafa dzɔdzɔenyenye manɔmee menye ŋutifafa vavãtɔ o.”—Orthodɔks fe Bisiɔp Vasilios.
Mlɔeba la, papa la xlẽ nya siwo dze le nyati sia fe gɔmedzedze. Xɔsetsakatsaka nuwɔnaa wu enu esime vavalawo kpla asi kɔ na wo nɔewo, si nye ŋutifafa fe dzesi. Nya siwo ŋu wodzra ɖo ɖo nyuie ye kpe ɖe wɔna kpeɖi sia ŋu. Gake alekee amewo se le wo ɖokui me ku ɖe azã gã sia ŋu?
‘Ne Ðe Woawɔ Nyawo Dzi Ko’
Nyadzɔdzɔgbalẽwo kple television dɔwɔfewo kafu afɔ si papa la ɖe. Wo dometɔ aɖewo yɔ papa gɔ̃ hã be “Kristodukɔ bliboa fe nyanuɖela.” L’Osservatore Romano si nye nyadzɔdzɔgbalẽ si wotana le Vatican fo nu tso ŋkeke si woɖu le Assisi ŋu be enye “nu ɖedzesi aɖe si dzi woato ahe ŋutifafa deŋgɔ vɛ.” “Assisi Ʋu Mɔ Ði na Ŋutifafa” enye nyati vevi aɖe si dze le nyadzɔdzɔgbalẽ si nye Corriere dell’Umbria me.
Menye amesiwo nɔ wɔnaa tefe dometɔ ɖesiaɖee kpɔ dzidzɔ ɖe eŋu o. Wo dometɔ aɖewo gblɔ ɖeklemiɖenyawo elabena togbɔ be gbedodoɖa fe ŋkeke aɖewo do ŋgɔ na esia le fe 1986 kple 1993 me hã la, wowɔ aʋawo le mawusubɔsubɔ fe ŋkɔ me si yi edzi le nu gblẽm le amefomea ŋu. Subɔsubɔhawo dome fulélee na wowu ame gbogbo aɖewo le Uganda, Yugoslavia, Indonesia, Pakistan, Titina Ɣedzefe, kple Dziehe Ireland.
Italytɔwo fe nyadzɔdzɔgbalẽ si nye La Repubblica gblɔ be ɖeko ɖeklemiɖela aɖewo bu kpekpea abe “azã kpeɖi dzro aɖe ko” ene. Europatɔwo fe Sewɔtakpekpe me nɔla aɖe gblɔ be hafi woate ŋu ahe ŋutifafa vɛ la, ele na subɔsubɔha me nɔlawo be “woawɔ ɖe nusiwo Nyanyuiawo fia dzi”—si nye be “lɔ̃ wò futɔwo, nàtrɔ wò to kemɛa hã nɛ.” Eye esia nye nusi wòkpɔ be “ame aɖeke mele wɔwɔm o.”
Yudatɔwo fe Ƒufofo si le Italy fe kplɔla gblɔ be, “anyo be míada ŋku ɖi anɔ nusi ava dzɔ si nu kpɔm, nenye be woatsɔ nyawo ade dɔwɔna me ŋutɔŋutɔ eye tɔtrɔ vavã aɖe adze hã.” Buddhatɔ siwo le Italy tefenɔla gblɔ nya ma ke tɔgbe, esi wògblɔ be ele be amesiame “nakpɔ egbɔ be ŋutifafa didi mezu didi dzro aɖe si atsi susume na amewo ko o.” Nyadzɔdzɔŋlɔla aɖe si ŋlɔa nyawo na Italytɔwo fe magazine si nye L’Espresso gblɔ be ɖeko tameɖoɖo si nɔ kpekpe si wowɔ le Assisi ŋu va zu tameɖoɖo bubu me vava na Kristodukɔa tefenɔla si le afima. Eyɔe be “ɣeyiɣi kpui aɖe fe nuwɔwɔ ɖekae be woaɖo asi amewo fe ɖekematsɔleme na mawusubɔsubɔ, tomaɖomaɖo, kple xɔsemanɔamesi si le amewo me dzi,” kpakple agbagbadzedze be woaho aʋa aɖe “alesi subɔsubɔhawo de nu dunyahenyawo mee” ɖa si gblẽ nu le Europa ŋu togbɔ be “Kristotɔnyenye li etefe didi hã.”
Amesiwo tsi tre ɖe wɔnaa ŋu vevie dometɔ ɖekae nye Katolikoha la fe kɔnuléɖeasila, si vɔ̃ be womagava de bubu sɔlemeha la fe nufiafiawo ŋu. Le television dzi gbebiame aɖe me la, Vittorio Messori, si nye Katolikotɔ nuŋlɔla si wonya nyuie, gblɔ afɔku si ate ŋu anɔ wɔna si yi edzi le Assisi ŋu be ate ŋu ana vovototo si le subɔsubɔhawo dome magadze nyuie o. Nyatefee, subɔsubɔhakplɔlawo wɔ nu be woafo asa na nusiwo ana wòadze abe xɔsetsakatsaka nuwɔnae wònye ene. Papa la ŋutɔ gblɔ nya si tsi tre ɖe nukpɔsusu ma ŋu. Ke hã le ame geɖe gome la, ɖeko wɔna la na wòdze abe subɔsubɔhawo nye mɔ vovovo siwo dzi woate ŋu ato ate ɖe ŋusẽtɔ ɖeka ma ke ŋu ene.
Mawusubɔsubɔ Kple Ŋutifafa
Ekema nukae subɔsubɔha nyanyɛwo ate ŋu awɔ atsɔ ahe ŋutifafa vɛ? Ame geɖewo bua biabia sia nya wɔmoyae, elabena edze abe subɔsubɔhawo wɔa nu geɖe tsɔ hea aʋawɔwɔ vɛ wu esi woaxe mɔ ɖe enu ene. Ŋutinyaŋlɔlawo de dzesi alesi ŋusẽtɔwo wɔ subɔsubɔhawo ŋudɔ tsɔ de aʋawɔwɔ dzii. Gake biabia la gafɔ ɖe te be: Nukatae subɔsubɔhawo ɖe mɔ wozã wo le mɔ sia nu?
Le Kristodukɔa gome la, sedede kɔkɔe aɖe le wo si, si ate ŋu akpe ɖe wo ŋu be woafo asa na aʋawɔwɔ fe fɔɖiɖi hafi. Yesu gblɔ na efe nusrɔ̃lawo be ‘womenye xexeame fe akpa aɖeke o.’ (Yohanes 15:19; 17:16) Ne ɖe Kristodukɔa fe subɔsubɔhawo wɔ ɖe nya mawo dzi la, anye ne womewɔ ɖeka kple dunyahedziɖulawo, anɔ asrafowo kple aʋawɔwɔ yram ahada asi ɖe edzi hafi o.
Nyatefee, hafi woate ŋu awɔ ɖe nya siwo wogblɔ le Assisi dzi la, ele na subɔsubɔhakplɔlawo be woaɖe wo ɖokui ɖa tso dunyaheŋusẽwo ŋu. Gawu la, ele be woafia ŋutifafa fe mɔ wofe hameviwo. Gake ŋutinyaŋlɔlawo de dzesii be amesiwo wɔa ŋutasẽnuwo le xexeame dometɔ akpa gãtɔ nye amesiwo xɔ Mawu dzi se—alo gblɔnɛ ya teti be yewoxɔ edzi se. Nyadzɔdzɔŋlɔla aɖe gblɔ nyitsɔ laa be: “Le September 11 fe nudzɔdzɔa megbe teti la, ame aɖe ŋlɔ nya wɔdɔɖeamedzi siawo ɖe gli ŋu le Washington, D.C. be: ‘Mawu lɔlɔ̃tɔ, ɖe mí tso amesiwo xɔa dziwò se la si me.’”
Wɔna kpeɖi sia si yi edzi le le Assisi na biabia sesẽ siwo ŋu womeɖo o la tsi susu me na amewo. Gake ɖewohĩ biabia aɖeke mele vevie—alo ɖea fu na dzianukwaretɔwo—wu esia o be: Nukatae Mawu meɖo ŋutifafa gbedodoɖa siwo xexeame fe subɔsubɔhawo do ɖa la ŋu vaseɖe fiafia o?
[Etenuŋɔŋlɔwo]
^ mm. 4 Ne èdi be yeanya nu geɖe tso ŋkeke si woɖo ɖi na ŋutifafa gbedodoɖa le fe 1986 me ŋu la, ke kpɔ Eŋlisigbe me Nyɔ!, June 8, 1987.
[Nɔnɔmetata si le axa 23]
Vavalawo lé akaɖi ɖe asi—si tsi tre ɖi na mɔkpɔkpɔ na ŋutifafa
[Afi Si Míexɔ Mɔɖeɖe Tso]
AP Photo/Pier Paolo Cito
[Nɔnɔmetata Tsofe si le axa 23]
AP Photo/Pier Paolo Cito


text: 9 Mawu yra Noa kple viawo, eye wògblɔ na wo be: “Midzi ne miasɔ gbɔ, eye miayɔ anyigba la dzi.+2 Vɔvɔ̃ kple ŋɔdzi anɔ mia ŋu ɖaa na anyigbadzilãwo katã kple dzifoxe dzodzoewo kple nu gbagbe siwo katã ʋãna le anyigba dzi kpakple fumelãwo katã. Metsɔ wo de asi na mi azɔ.*+3 Nu gbagbe siwo katã ʋãna la nanye nuɖuɖu na mi.+ Metsɔ wo katã na mi, abe amagbewo ke ene.+4 Ðeko migaɖu lã si me efe agbe,* si nye efe ʋu,+ le la o.+5 Mabia miafe ʋu* hã ŋuti kɔnta. Mabiae le nu gbagbe ɖe sia ɖe si; mabia amegbetɔ fe agbe ŋuti kɔnta tso nɔvia si.+6 Ame sia ame si kɔa ameʋu ɖi la, amewo akɔ eya hã fe ʋu ɖi,+ elabena Mawu fe nɔnɔme nue wòwɔ ame ɖo.+7 Ke miawo la, midzi ne miasɔ gbɔ, miade ha ɖe anyigba la dzi, eye miadzi ɖe edzi.”+8 Eye Mawu gblɔ na Noa kple viaŋutsuawo be:9 “Azɔ, mele nu blam kpli mi,+ kpakple miafe dzidzimevi siwo ava ɖe mia yome,10 kple nu gbagbe* siwo katã le mia gbɔ: xewo, lãwo kple anyigbadzinu gbagbe siwo katã le mia gbɔ, esiwo katã do go le aɖakaʋua me, siwo nye anyigbadzinu gbagbewo katã.+11 Ɛ̃, mele nu blam kpli mi: Tsi magaɖɔ atsrɔ̃ ŋutilãwo* katã azɔ o, eye tsi magaɖɔ agblẽ anyigba la azɔ o.”+12 Eye Mawu gblɔ kpee be: “Esiae nye nu, si blam mele kpli mi kpakple nu gbagbe,* siwo katã le mia gbɔ la, si anɔ anyi hena dzidzime siwo katã ava va ɖe mia yome la fe dzesi.13 Meɖo nye anyieʋɔ ɖe alilikpo ŋu, be wòanye nubabla si le nye kple anyigbaa dome la fe dzesi.14 Ɣesiaɣi si mena alilikpo do ɖe yame le anyigba tame la, ekema anyieʋɔ la adze le alilikpo la me.15 Eye maɖo ŋku nye nu, si mebla kpli mi kpakple nu gbagbewo* katã fomevi la dzi; eye tsi magaɖɔ atsrɔ̃ ŋutilãwo katã azɔ o.+16 Anyieʋɔ la ado ɖe alilikpo la ŋu, eye makpɔe ahaɖo ŋku nubabla mavɔ si le Mawu kple nu gbagbe* ɖe sia ɖe fomevi si le anyigba dzi dome la dzi.”17 Mawu gagblɔ na Noa be: “Esiae nye nu, si blam mele kpli mi kpakple ŋutilã siwo katã le anyigba dzi la fe dzesi.”+18 Noa viŋutsu siwo do go tso aɖakaʋua mee nye Sem, Ham kple Yafet.+ Emegbe Ham dzi Kanaan.+19 Ame etɔ̃ siawoe nye Noa viŋutsuwo, eye woawo mee amegbetɔwo katã dzɔ tso hekaka ɖe anyigba blibo la katã dzi.+20 Ke Noa dze agbledede gɔme, eye wòde waingble.21 Esi wòno wain mu la, eɖe nu le eɖokui ŋu le efe agbadɔ me.22 Ham si nye Kanaan fofo, kpɔ fofoa fe ama, eye wòyi ɖagblɔe na nɔvia eveawo le xexe.23 Eya ta wo ame evea, Sem kple Yafet, tsɔ avɔ da ɖe wofe abɔta hezɔ megbemegbee. Ale wotrɔ mo ɖe adzɔge hetsyɔ nu wo fofo fe ama, eye womekpɔ wo fofo fe ama o.24 Esi wain la kɔ le mo na Noa, eye wòse nu si via ɖevitɔ la wɔ ɖe eŋu la,25 egblɔ be:“Woafo fi ade Kanaan.+Nezu kluviwo fe kluvi na nɔviawo.”+26 Eye wògblɔ kpee be:“Woakafu Yehowa, Sem fe Mawu la,Kanaan nezu kluvi na Sem.+27 Mawu nena anyigba gã aɖe Yafet,Eye wòanɔ Sem fe agbadɔwo me.Kanaan nezu kluvi na eya hã.”28 Eye Noa ganɔ agbe fe alafa etɔ̃ blaatɔ̃ le Tsiɖɔɖɔ la megbe.+29 Ale Noa fe agbemeŋkekewo katã va le fe alafa asieke blaatɔ̃, eye wòku.


text:
Marabou—Xe si Ŋu Wobua Vɔ̃ Ðo Madzemadzee
Marabou—Xe si Ŋu Wobua Vɔ̃ Ðo Madzemadzee
Etso Nyɔ! Ŋlɔla Si Le Kenya Gbɔ
“Nyemekpɔ xevi tavɔ̃etɔ aɖeke kpɔ de damixe fomevi aɖe si woyɔna be marabou nu . . . o.”The World’s Wild Places—Africa’s Rift Valley.
LE XEVI geɖe siwo le Afrika dome la, wo dometɔ ʋɛ aɖewo ko ŋue wofo nu vɔ̃ le de marabou nu. Wofoa nu tso xe sia ŋu zi geɖe be edoa adã, menya kpɔ o, eye mewɔa nu nyui aɖeke o. Edze fã be ame geɖe bua susu vɔ̃ ɖe xe sia ŋu.
Ðe xevi dzeani siwo si gbe vivi le fe nu doa dzidzɔ na wòa? Esia dometɔ aɖeke mele marabou ya si o. Alesi xevia fe ta le hɛ̃ eye fu aɖeke mele kɔ ŋu nɛ o na be wòdzena abe ɖee wòlé blanui eye nu te eŋu ene. Le esiwo tsi gome la, nu dzĩ aɖe le kɔ me na wo, si ɖi taya titri aɖe si te ŋu vuna gblotoo. Ame akpa gãtɔ bui be kɔmenu titri sia medze xevia le mɔ aɖeke nu o. Gake Ðk. Leon Benun, amesi nye Xeviŋutinunya Dɔwɔfea fe tatɔ le Kenya Dukɔa fe Blemanudzraɖofe, gblɔ na mí be: “Esi kɔmenua menya kpɔ na míawo o la mefia be medze marabou ya ŋu o.” Togbɔ be ele alea hã, ame aɖeke mekpɔ nya nusi kɔmenu sia wɔna vaseɖe fifia o.
Xevia fe nuɖufe hã menya kpɔna na ekpɔlawo o. Nusiwo tae dometɔ ɖekae nye be nu kuku ɖulae wònye. Ne makpɔ nu kuku aɖeke o la, wònyae be ewua xevi bubuwo tsɔ ɖia kɔe na efe vemevivi lae. Eyata mewɔ nuku o be edze abe ɖe ame geɖe lé fui vevie ene.
Gake togbɔ be marabou la fe dzedzeme kple nuwɔnawo menya kpɔ o hã la, nɔnɔme nyoameŋu aɖewo ya le esi. Wɔ ɖeka kpli mí míanya xevi sia si ŋu wofoa nu gbegblẽ le ŋutɔ la ɖe edzi nyuie.
Edzɔ Atsu le Xewo Dome
Wogblɔ be marabou enye xevi gãtɔ kekeake le damixe fomea me. Atsua si tsi nyuie te ŋu kɔna dea sentimeta 150 eye efe kpekpeme wua kilogram 8. Nɔeawo ya le ɖagbie wu. Xevia fe dɔ tsuẽ—si nye eŋutinu sẽŋu aɖe si wòtsɔna foa lã le lã kukuwo ŋui—la te ŋu didina sentimeta 30 kple edzivɔ.
Togbɔ be damixe sia lolo ŋutɔ hã la, ebi ɖe dzodzo le yame me ŋutɔ. Marabou fe aʋala evea siwo fe didime wu meta 2.5 la wɔnɛ be wòte ŋu saa agba kple xe bibiwo. Ne ele yame hetrɔ kɔ ɖe akpa ɖeka vie eye wòdo efe afɔ legbeawo ɖe megbe la, enya kpɔna ŋutɔ. Ete ŋu zãa ya xɔdzo si fona yia dzi la wòkpena ɖe eŋu le dzodzo me bɔbɔe, eye ɣeaɖewoɣi la, ete ŋu yia yame ʋĩ ale gbegbe be ŋku megate ŋu kpɔnɛ tsoa anyigba o! Le nyatefe me la, wode dzesii be marabou te ŋu saa agba le afisi didi meta 4,000 tso anyigba gbɔ!
Dzila Vidzikpɔla Nyuiwo
Gake nusi ganyakpɔna ŋutɔ le marabou la ŋu enye vidzikpɔkpɔdɔ si wòléa be na wɔna. Le nyatefe me wo viwo nyinyi nye dɔ sesẽ aɖe si dzea egɔme tso atɔ wɔwɔ dzi. Le tefe si sɔ be woawɔ atɔa ɖo la didi vɔ megbe la, atsua dzea ewɔwɔ gɔme eye nɔea va kpena ɖe eŋu emegbe. Menye ɖe atɔ si wowɔna si gbɔ didina tsoa anyigba gbɔ meta 30 ɣeaɖewoɣi la dzea ani boo hã o. Atɔ si fe kekeme nye meta ɖeka, si wotsɔ ati fufuwo, atilɔwo, kple aŋgbawo lɔ̃na ɖewoɖewoe wònɔa gbadzaa koe wònyena. Le nyatefe me la, ɣeaɖewoɣi xeviawo dometɔ aɖewo va nyia atɔ xoxowo dome, hegbugbɔna tsɔa atilɔ fẽwo kple nu bubuwo trɔa asi le eŋu. Wode dzesii be marabou fomevi aɖe te ŋu foa vi le tefe ɖeka aɖe hena fe 50.
Le esime atɔa wɔwɔ le edzi yim la, marabou-tsu la tea kpeɖeŋutɔ didi. To vovo na alesi wòle le xe geɖewo dome la, atsua lalana vaseɖe esime nɔea tena ɖe eŋu. Nɔe geɖe tena ɖe eŋu le mɔkpɔkpɔ me be yewofe nu adze atsua ŋu. Atsua gbea wo dometɔ geɖe. Gake kutrikuku hea dzidzedzekpɔkpɔ vɛ, eye nɔe aɖe fe nu va dzea atsua ŋu mlɔeba. Le wofe ŋugbedodo me nɔɣi la, xe eveawo siaa fe kɔmenua vuna gblotoo, eye wonɔa gbe tem nɔa ŋɔdzi dom na bubuwo be womagate ɖe yewo ŋu o. Wofe gbetete aɖewoe nye muu, hwĩi, kple akuilɔlɔ̃ tɔgbe aɖe—siwo nye gbeɖiɖi siwo ko wonya na marabou-wo tsɔ kpe ɖe wofe dɔ kpekpeawo fofo kpakpaakpa ɣeaɖewoɣi fe ɖiɖi ŋu. Ðekawɔwɔ sẽŋu aɖe va nɔa wo dome, si me gasẽna ɖe edzi to wofe nuwɔna nyanyɛ aɖe, si nye gbedodo na wo nɔeawo ɣesiaɣi si wo dometɔ aɖe trɔ va atɔa gbɔ me. Le gbedoname sia me la, wowua ta dzi hebɔbɔa ta ɖe anyi eye emegbe wofoa wofe dɔwo kpakpakpa ɣeyiɣi didi aɖe.
Atsu kple asi la wɔa ɖeka yia atɔa wɔwɔ dzi wua enu. Azia dzi dɔdɔ hã nye woa kple evea fe dɔ. Le ɣleti ɖeka fe azia dzi dɔdɔ alo toxɔɖoɖo megbe la, azi ɣi eve alo etɔ̃ la foa vi hɛ̃ siwo ŋu fu mele fũ o siwo me dzila evea siaa atsɔ ɖe le vevie. Wokpɔa marabou sue siawo dzi nyuie ale gbegbe. Wodzea nuɖuɖu, siwo me nunyiame geɖe le, abe tɔmelã ene, nana wo gɔme ɖe ɖoɖonu. Le tefe siwo nye tɔbawo, siwo marabou-awo lɔ̃a yiyi edziedzi la, dzilaawo te ŋu kpɔa akpɔkplɔ gbogbo aɖewo, siwo nye wofe nuɖuɖu vevi bubu la, nana ɖeviawo. Ðeviawo te ŋu mía nu kui siwo wo dzilawo ɖu heva dzɔ ɖe atɔa me la. Xevi siawo metsina kabakaba o, negbe ɖeko woxɔ ɣleti ene hafi wote ŋu nɔa wo ɖokui si—esime wote ŋu dzona yia didife tsoa atɔa gbɔ.
Dzadzɛnyenye Dɔwɔlawo
Togbɔ be woɖua fewu le marabou ŋu edziedzi be eɖua nu kukuwo hã la, ewɔa dɔ vevi aɖe. Lãlénuwo gblẽa lã fafãwo ɖe Afrika-gbewo dzi keŋ. Ne womewɔ naneke le lã fafã siawo ŋu o la, woate ŋu akaka dɔlélewo bɔbɔe ahade amewo kple lãwo siaa fe agbe afɔku me. Ke hã marabou la wɔa dɔ vevi si nye gbeɖuɖɔwo ɖeɖeɖa. Woa kple akagã—si hã nye xelénu aɖe si veme vivina na ŋutɔ—woléa ŋku ɖe gbeawo dzi kpɔna ɖa be nu kuku aɖewo tsi anyi hã. Ne woke ɖe ɖe ŋu la, marabou la lalana be akagã siwo megbɔa dzi ɖi kura o la natsɔ wofe dɔ gɔdɔeawo avuvu nu kukuae. Le ɣeyiɣi si sɔ me la, marabou la dzona vaa nu kukua gbɔ enumake hetsɔa efe dɔ legbee si le abe amekohɛ ene la kaa lã fe ɖe, eye wògatrɔna ɖadzena ɖe adzɔge ganɔa mɔnukpɔkpɔ bubu lalam. Ne akagãwo ɖu nua ɖi fo la, ekema ɣeyiɣi dena na marabou awo be woawɔ dzre ɖe lãkusi siwo susɔ la ta. Marabouawo mia nusianu si ate ŋu ato veme na wo la, negbe fuawo ko. Wote ŋu mia lãkɔ siwo fe kpekpeme dena gram 600 la gɔ̃ hã bɔbɔe.
Le fe siwo va yi nyitsɔ laa me la, marabou la keke efe ameɖokuigbɔdzadzraɖodɔa ɖe enu wògbɔ enɔfe fe lifowo ŋu. Xe sia megavɔ̃a amegbetɔ o eye wova bɔ ɖe dugã kple kɔfewo fe aɖukpowo dzi. Nukae do tso eme? Nutowo me vale dzedzɛ wu. Marabou la tsaa tsi gbegblẽ siwo tsoa lãtsofewo me gɔ̃ hã, nɔa lã wuwluiwo dim. Míate ŋu akpɔ alesi gbegbe xe sia sẽe la le kpɔɖeŋu si gbɔna la me. Esime marabou aɖe nɔ gbeɖuɖɔwo me tsam le lãtsofe aɖe gbɔ le Kenya fe ɣetoɖofe la, ete ŋu mi lãtsola aɖe fe hɛ. Le ŋkeke ʋɛ aɖewo megbe la, wokpɔ hɛ la—si ŋu kɔ hele dzo dam—le tefe ma tututu gbɔ, esime marabou si dzɔe la yi efe dɔ dzi abe alesi wòwɔnɛ ɖaa ene, eye naneke mewɔe o!
Etsɔme si Li na Marabou
Togbɔ be marabou fe fometɔ kplikplikpli, Leptoptilos dubius, si nye damixe fomevi aɖe le Asia, le tsɔtsrɔ̃m ɖa hã la, Afrika fe marabou-wo le dzidzim ɖe edzi. Futɔ aɖeke mele esi le enɔfe o. Tsã la, amegbetɔwoe nye marabou fe futɔ si fe tame sẽ wu la. Wodaa tu damixe gã sia, eye wònyɔa fu bɔbɔe siwo le dzime nɛ la tsɔ doa atsyã na nyɔnuwo fe tablanuwoe. Agbalẽ si nye Storks, Ibises and Spoonbills of the World, gblɔ be: “Womebunɛ kura be fu bɔbɔe dzeani sia, si wotsɔna ɖoa atsyɔ̃ na papa alo nane si doa dzidzɔ na nyɔnu fe dzi la, nye esi wokpɔna tsoa gbeɖuɖɔwo ŋudɔwɔla gã, kudɔe si menyakpɔna na ame o la gbɔ o.” Dzidzɔtɔe la, xevi siawo tsɔtsrɔ̃ yakatsyɔ sia nu yi le feawo me, eye wofe xexlẽmea gadze dzidzi ɖe dzi gɔme. Ðikeke mele eme o be míafe numedzodzro kpui sia tso marabou la ŋu ɖee fia be mele be woaɖu fewu le eŋu ahafo nu gbegblẽ le eŋu koŋ o. Alesi wòdoa vevie nutoa me fe dzadzɛnyenyedɔae ɖea vi na mí ŋutɔ. Togbɔ be menyakpɔ le xewo dome o hã la, ehea ŋutikɔkɔe vɛ na Ewɔla la le eya ŋutɔ fe mɔ suetɔ nu.—Psalmo 148:7, 10.
[Nɔnɔmetata si le axa 26]
Xevia fe dɔ tsuẽ la te ŋu didina sentimeta 30 kple edzivɔ
[Nɔnɔmetata si le axa 27]
“Marabou” fe aʋala eveawo fe didime wu meta 2.5
[Nɔnɔmetata Tsofe si le axa 27]
© Joe McDonald
[Nɔnɔmetata Tsofe si le axa 27]
© M.P. Kahl/VIREO
[Nɔnɔmetata si le axa 27]
Wokpɔa “marabou” viwo dzi nyuie ŋutɔ
[Nɔnɔmetata si le axa 28]
Womenya nusi “marabou” fe kɔmenua wɔna o
[Nɔnɔmetata si le axa 29]
Atɔ si wowɔna ɣeaɖewoɣi la gbɔ didina meta 30 tso anyigba gbɔ


text: 13 Esi wòle dodom le gbedoxɔa me la, efe nusrɔ̃lawo dometɔ ɖeka gblɔ nɛ be: “Nufiala, kpɔ kpe siawo kple xɔ siawo gbegbe ɖa!”+2 Ke Yesu gblɔ nɛ be: “Èle xɔ gãgã siawo kpɔma? Womele kpe aɖeke gblẽ ge ɖe kpe dzi le afi sia, si womamu afu anyi o.”+3 Esi wòbɔbɔ nɔ Amitoa dzi dze ŋgɔ gbedoxɔa la, Petro, Yakobo, Yohanes kple Andrea ɖeɖe va biae be:4 “Gblɔe na mí, ɣekaɣie nu siawo adzɔ, eye nu kae anye nu siawo katã fe nuwuɣi fe dzesi?”+5 Eye Yesu gblɔ na wo be: “Mikpɔ nyuie be ame aɖeke nagaflu mi o.+6 Ame geɖewo ava yɔ nye ŋkɔ ɖe wo ɖokuiwo ŋu agblɔ be: ‘Nyee,’ eye woaflu ame geɖewo.7 Eye ne miese aʋawɔwɔwo kple aʋawɔwɔwo ŋu nyawo la, dzika megatso mia fo o; ele be nu siawo nava eme, gake nuwuwu la meɖo haɖe o.+8 “Elabena dukɔ atso ɖe dukɔ ŋu, eye fiaɖufe ɖe fiaɖufe ŋu;+ anyigba aʋuʋu le tefetefewo; nuɖuɖu hã ave.+ Nu siawo nye fuɖuame fe gɔmedzedze.+9 “Ke miawo la, mikpɔ mia ɖokui dzi nyuie. Amewo akplɔ mi ayi ʋɔnudrɔ̃fewo,+ eye woafo mi le fufofewo,+ eye woana miatsi tsitre ɖe nutodziɖulawo kple dufiawo ŋkume le tanye, ne wòanye ɖaseɖiɖi na wo.+10 Eye ele be woaɖe gbefã nya nyui la le dukɔwo katã me gbã.+11 Ke ne wokplɔ mi yina ʋɔnudrɔ̃fe la, migatsi dzimaɖi le nya si miagblɔ ŋu o; ke boŋ nya sia nya si woana mi le gafofo ma me la, migblɔe, elabena menye miawoe le nu fom o, ke boŋ gbɔgbɔ kɔkɔe lae.+12 Gawu la, nɔvi ade nɔvi asi be woawu, eye fofo ade vi asi, eye ɖeviwo atso ɖe wo dzilawo ŋu ahana woawu wo.+13 Eye amewo katã alé fu mi le nye ŋkɔ la ta.+ Ke ame si do dzi va se ɖe nuwuwu+ la, eyae akpɔ ɖeɖe.+14 “Ke ne miekpɔ ŋunyɔnu si ahe afedozuzu vɛ+ la wòle afi si mele be wòanɔ o la, (nuxlẽla newɔ gɔmesese ŋu dɔ) ekema ame siwo le Yudea nasi ayi towo dzi.+15 Ame si le xɔ ta la megaɖi alo ayi eme be yeatsɔ nane tso yefe xɔ me o,16 eye ame si le agble la nagatrɔ agbɔ be yeatsɔ yefe awudziwui o.17 Baba na funɔwo kple ame siwo le no nam vi le ŋkeke mawo me!+18 Minɔ gbedodoɖa dzi be miafe sisiɣi nagadze vuvɔŋɔli me o;19 elabena ŋkeke mawo anye xaxa+ si tɔgbi meva kpɔ tso esime Mawu wɔ xexea va se ɖe fifi o, eye etɔgbi megale vava ge ake o.+20 Le nyatefe me la, ne ɖe Yehowa* metso ŋkeke mawo dzi o la, ŋutilã aɖeke makpɔ ɖeɖe o. Ke le ame tiatiawo ta la, etso ŋkeke mawo dzi.+21 “Eye ne ame aɖe gblɔ na mi be, ‘Kpɔ ɖa, Kristo la le afii!’ alo ‘Kpɔ ɖa, eyae nye ema ɖaa!’ la, migaxɔe se o.+22 Elabena aʋatsokristowo kple aʋatsonyagblɔɖilawo ado,+ eye woawɔ dzesiwo kple nukunuwo bena, ne woate ŋui la, woaflu ame tiatiawo.23 Eya ta minɔ ŋudzɔ.+ Mena toklã mi tso nya sia nya ŋu.24 “Ke le ŋkeke mawo me le xaxa ma megbe la, ɣe ado viviti, eye ɣleti magaɖi o,+25 ɣletiviwo anɔ gegem tso dzifo, eye woaʋuʋu dzifowo fe ŋusẽwo.26 Ɣemaɣi la, woakpɔ Amegbetɔvi la+ le alilikpowo me gbɔna kple ŋusẽ gã kpakple ŋutikɔkɔe.+27 Eye wòadɔ mawudɔlawo ɖa wòafo efe ame tiatiawo nu fu tso anyigba fe dzogoe eneawo dzi,* tso anyigba fe sefe va se ɖe dzifo fe sefe ke.+28 “Ke misrɔ̃ nu sia tso gboti ŋu: Ne eɖe alɔ fẽwo, eye wònya to aŋgbawo ko la, mienyana be dzomeŋɔli gogo.+29 Nenema kee ne miekpɔ nu siawo le dzɔdzɔm la, minyae be Amegbetɔvi la gogo ʋɔtruawo nu.+30 Vavã mele egblɔm na mi be, dzidzime sia nu mele yiyi ge akpɔ o, va se ɖe esime nu siawo katã va eme.+31 Dzifo kple anyigba nu ava yi,+ ke nye nyawo ya nu mava yi akpɔ o.+32 “Le ŋkeke ma alo gafofo la ŋuti la, ame aɖeke menyae o, mawudɔla siwo le dzifo la menyae o, eye Vi la hã menyae o, negbe Fofo la ko.+33 Mikpɔ nyuie, minɔ ŋudzɔ,+ elabena mienya ɣeyiɣi ɖoɖi la o.+34 Ele abe ŋutsu aɖe si zɔ mɔ yi duta, eye wògblẽ efe afe ɖi la ene. Ena ŋusẽ efe kluviwo,+ ede dɔ asi na wo dometɔ ɖe sia ɖe, eye wòde se na agbonudzɔla la be wòanɔ ŋudzɔ.+35 Eya ta minɔ ŋudzɔ, elabena mienya ɣekaɣi afetɔ la le vava ge o,+ eɖanye fiẽ alo zãtife alo do ŋgɔ na fɔŋli* alo ŋdi kanya o;+36 ale be ne eva ɖo le vo me la, wòagakpɔ mi le alɔ̃ me o.+37 Ke nya si gblɔm mele na mi la, amewo katãe mele egblɔm na be: Minɔ ŋudzɔ.”+


text:
19 Esi Yesu wu nya siawo nu la, edzo le Galilea, eye wòva Yudea fe lifowo dzi le Yordan godo.+2 Ameha geɖewo hã dze eyome, eye wòda gbe le wo ŋu le afi ma.3 Farisitɔwo va Yesu gbɔ be yewoadoe kpɔ, eye wobiae be: “Ðe se ɖe mɔ na ŋutsu be wòagbe srɔ̃a le nya sia nya ta?”+4 Eɖo eŋu be: “Ðe miexlẽe kpɔ be ame si wɔ ame tso gɔmedzedzea me la, ŋutsu kple nyɔnue wòwɔ woe,+5 eye wògblɔ be, ‘Esia ta ŋutsu agblẽ fofoa kple dadaa ɖi, eye wòaku ɖe srɔ̃a ŋu, eye wo ame evea woazu ŋutilã ɖeka’ oa?+6 Ale be womeganye ame eve azɔ o, ke boŋ ŋutilã ɖeka. Eya ŋuti nu si Mawu bla ɖekae la,* ame aɖeke megama eme o.”+7 Wogblɔ nɛ be: “Ke nu ka tae Mose de se be woana srɔ̃gbegbalẽ nyɔnua eye woagbee?”+8 Egblɔ na wo be: “Miafe dzimesesẽ tae Mose ɖe mɔ na mi be miagbe mia srɔ̃wo ɖo,+ gake menye nenemae wòle tso gɔmedzedzea me o.+9 Mele egblɔm na mi be, ame sia ame si gbe srɔ̃a, ne menye le ahasiwɔwɔ* ta o, eye wòɖe bubu la, ewɔ ahasi.”+10 Nusrɔ̃lawo gblɔ nɛ be: “Ne aleae ŋutsu kple srɔ̃a dome nya le la, ekema manyo be woaɖe srɔ̃ o ɖe!”11 Yesu gblɔ na wo be: “Menye amewo katãe tea ŋu wɔna ɖe nya sia dzi o, negbe ame siwo si nunana ma le la ko.+12 Elabena ame tata aɖewo li siwo wodzi nenema, eye ame tata aɖewo li siwo amewo ta, eye ame tata aɖewo hã li siwo wɔ wo ɖokuiwo ame tatawoe le Dzifofiaɖufe la ta. Ame si ate ŋui la, newɔe.”+13 Azɔ wokplɔ ɖevi suewo va egbɔ be wòada asi ɖe wo dzi eye wòado gbe ɖa ɖe wo ta, ke nusrɔ̃lawo blu ɖe wo ta.+14 Gake Yesu gblɔ be: “Miɖe asi le ɖeviawo ŋu, mina woava gbɔnye, eye migaxe mɔ na wo o, elabena ame siawo fomevi tɔe nye Dzifofiaɖufe la.”+15 Eda asi ɖe wo dzi, eye wòdzo le afi ma.16 Azɔ kpɔ ɖa, ame aɖe va egbɔ hebiae be: “Nufiala, nu nyui kae wòle be mawɔ be makpɔ agbe mavɔ?”+17 Egblɔ nɛ be: “Nu ka tae nèle nya biamem tso nu si nye nyui ŋu? Ame ɖeka pɛ koe nye ame nyui.+ Ke ne èdi be yeayi ɖe agbe la me la, yi edzi nànɔ seawo dzi wɔm.”+18 Ebiae be: “Kawo?” Yesu gblɔ be: “Woawoe nye: Mègawu ame o,+ mègawɔ ahasi o,+ mègafi fi o,+ mègaɖi aʋatsoɖase o,+19 bu fofowò kple dawò,+ kple lɔ̃ hawòvi abe wò ŋutɔ ɖokuiwò ene.”+20 Ðekakpui la gblɔ nɛ be: “Mewɔa se siawo katã dzi; nu kae gasusɔ nam?”21 Yesu gblɔ nɛ be: “Ne èdi be yeazu blibo la, yi nàdzra nu siwo le asiwò la nàtsɔ ga la ana ame dahewo, ekema kesinɔnuwo anɔ asiwò le dzifo;+ eye nàva dze yonyeme.”+22 Esi ɖekakpuia se nya sia la, edzo kple nuxaxa, elabena nu geɖe le esi.+23 Eye Yesu gblɔ na efe nusrɔ̃lawo be: “Vavã mele egblɔm na mi be, asesẽ na kesinɔtɔ be wòayi ɖe Dzifofiaɖufe la me.+24 Megale egblɔm na mi hã be: Ele bɔbɔe na kposɔ be wòato abui fe vo me wu be kesinɔtɔ nayi ɖe Mawu Fiaɖufe la me.”+25 Esi nusrɔ̃lawo se nya sia la, ewɔ nuku na wo ŋutɔ, eye wobia be: “Ke ame ka gɔ̃e ate ŋu akpɔ ɖeɖe?”+26 Yesu kpɔ wofe ŋkume dũu, eye wògblɔ na wo be: “Amegbetɔwo gbɔ la, manya wɔ be woawɔ esia o; ke Mawu ya tea ŋu wɔa nu sia nu.”+27 Eye Petro biae be: “Kpɔ ɖa! Míegblẽ nuwo katã ɖi hedze yowòme; ke nu kae ava nye mía tɔ?”+28 Yesu gblɔ na wo be: “Vavã mele egblɔm na mi be: Le nuwo gbugbɔwɔɣi, ne Amegbetɔvi la bɔbɔ nɔ efe ŋutikɔkɔefiazikpui dzi la, mi ame siwo dze yonyeme hã mianɔ anyi ɖe fiazikpui wuieve dzi adrɔ̃ ʋɔnu Israel to wuieveawo.+29 Eye ame sia ame si gblẽ afewo alo nɔviŋutsuwo alo nɔvinyɔnuwo alo fofo alo dada alo viwo alo agblewo ɖi le nye ŋkɔ ta la, akpɔ wo ɖe etefe zi alafa, eye wòanyi agbe mavɔ dome.+30 “Ke ame geɖe siwo nye gbãtɔwo azu mlɔetɔwo, eye mlɔetɔwo azu gbãtɔwo.+
Etenuŋɔŋlɔ
^ Egɔmeɖeɖe tẽe, “nu si Mawu bla ɖe kɔkuti ɖeka te.”


text: 1 Le fia Dario fe fe evelia me, le ɣleti adelia fe ŋkeke gbãtɔ dzi la, Yehowa fe gbe va to nyagblɔɖila Hagai*+ dzi na Zerubabel,+ Sealtiel vi, si nye nutodziɖula le Yuda, kple nunɔlagã Yosua, Yehozadak vi be:2 “Ale aʋakɔwo fe Yehowa gblɔe nye esi, ‘Dukɔ sia le gbɔgblɔm be: “Ɣeyiɣi la mede haɖe be woatu* Yehowa fe xɔ* la o.”’”+3 Eye Yehowa fe gbe gava to nyagblɔɖila Hagai+ dzi be:4 “Ðe ɣeyiɣi de na miawo ya be mianɔ xɔ siwo me wofa ʋufowo ɖo la me, eye xɔ sia ya nanye glikpoa?+5 Eya ta ale aʋakɔwo fe Yehowa gblɔe nye esi, ‘Milé ŋku ɖe* miafe zɔzɔme ŋu nyuie.6 Miefãa nu geɖe, gake ʋɛ aɖe koe mieŋena.+ Mieɖua nu, gake meɖia fo na mi o. Mienoa nu, gake medena na mi o. Miedoa awu, gake medea dzo lãme na mi o. Eye dɔwɔla xɔa fetu dea kotoku ŋɔŋɔ me.’”7 “Ale aʋakɔwo fe Yehowa gblɔe nye esi: ‘Milé ŋku ɖe* miafe zɔzɔme ŋu nyuie.’8 “‘Miyi to la dzi ne miatsɔ atiwo vɛ.+ Mitu xɔ la+ ne makpɔ ŋudzedze ɖe eŋu, eye bubu nanɔ ŋunye,’+ Yehowa ye gblɔe.”9 “‘Miele mɔ kpɔm na nu geɖe, gake kpɔ ɖa, nu ʋɛ aɖe koe miekpɔ; eye esi mietsɔe va afee la, meɖo fufu ɖee.+ Ðe susu ka ta?’ aʋakɔwo fe Yehowa ye gblɔe. ‘Le esi nye xɔ la kpɔtɔ nye glikpo, evɔ mia dometɔ ɖe sia ɖe le du dzi ɖe eya ŋutɔ fe xɔ ŋu ta.+10 Eya ta dzifowo te zãmu mi, eye anyigba hã te nuku mi ɖo.11 Meyɔ kuɖiɖi ɖe anyigba kple towo ŋu, ɖe agblemenuku, wain yeye kple ami ŋu, ɖe anyigbadzinu miemiewo ŋu, ɖe amegbetɔwo kple lãwo ŋu, ɖe dɔ siwo katã wotsɔa asi wɔna la ŋu.’”12 Eye Zerubabel,+ Sealtiel+ vi, kple nunɔlagã Yosua, Yehozadak+ vi, kpakple dukɔ la me tɔ susɔeawo katã se Yehowa wofe Mawu fe gbe kple nyagblɔɖila Hagai fe nyawo, elabena Yehowa wofe Mawu lae dɔe; ale dukɔ la vɔ̃ Yehowa.13 Eye Hagai, Yehowa fe ame dɔdɔ la, gagblɔ gbedeasi si wòxɔ tso Yehowa gbɔ la na dukɔa be: “‘Meli kpli mi,’+ Yehowa ye gblɔe.”14 Ale Yehowa de dzo Zerubabel, Sealtiel vi, si nye nutodziɖula le Yuda,+ kple nunɔlagã Yosua,+ Yehozadak vi, kpakple dukɔ la me tɔ susɔeawo fe gbɔgbɔ me;+ ale wova hedze wofe Mawu, aʋakɔwo fe Yehowa, fe afe la ŋu dɔwo gɔme.+15 Esia dzɔ le fia Dario fe fe evelia me, le ɣleti adelia fe ŋkeke blaeve vɔ enelia dzi.+


text:
“Be woakpɔ nuwo gbɔ” ne ɣeyiɣi ɖoɖiawo de keŋ (10)
Wotre wo nu kple gbɔgbɔ kɔkɔe si nye ‘kpeɖodzi sue aɖe si woxɔ do ŋgɔ’ (13, 14)
Paulo da akpe na Mawu ɖe Efesotɔwo ta eye wòdo gbe ɖa ɖe wo ta (15-23)
1 Paulo, Kristo Yesu fe apostolo to Mawu fe lɔlɔ̃nu me, le esia ŋlɔm na ame kɔkɔe siwo le Efeso,+ siwo nye nutefewɔlawo le ɖekawɔwɔ me kple Kristo Yesu:2 Amenuveve kple ŋutifafa si tso Mawu, mía Fofo, kple Afetɔ Yesu Kristo gbɔ la, woana mi.3 Woakafu mía Afetɔ Yesu Kristo fe Mawu, si nye Fofoa, elabena etsɔ gbɔgbɔmeyayra ɖe sia ɖe si le dzifonutowo me yra mí le Kristo me,+4 etia mí be míawɔ ɖeka kple Kristo do ŋgɔ na xexea fe gɔmeɖoanyiɣi,* ale be míanye ame kɔkɔe siwo ŋu mokaka+ aɖeke mele le eŋkume o le lɔlɔ̃ me.5 Elabena eɖoe ɖi do ŋgɔ+ be yeaxɔ mí abe ye ŋutɔ ye viwo+ ene to Yesu Kristo dzi, le eya ŋutɔ fe didi kple lɔlɔ̃nu nu,+6 ne woakafu efe ŋutikɔkɔe fe amenuveve+ si wòlɔ̃ faa tsɔ ve mía nu to via lɔlɔ̃a dzi.+7 To via dzi la míekpɔ ablɔɖe, esi wòto eya amea fe ʋu dzi xe mía tafe,+ ɛ̃, be woatsɔ míafe vodadawo ake mí+ le efe amenuveve geɖe la nu.8 Ena amenuveve sɔ gbɔ na mí le nunya kple gɔmesese ɖe sia ɖe me,9 esi wòna míenya efe lɔlɔ̃nu le nya ɣaɣla kɔkɔe+ la ŋu. Nya ɣaɣla kɔkɔe sia wɔ ɖeka kple tame si wòɖo ɖi le eya ŋutɔ fe didi nu,10 be woakpɔ nuwo gbɔ ne ɣeyiɣi ɖoɖiawo de keŋ, ale be wòafo nuwo katã nu fu ɖekae le Kristo la me, nu siwo le dzifowo kple nu siwo le anyigba dzi.+ Ɛ̃, le eya amea me;11 eya, ame si míewɔ ɖeka kplii, eye wotia mí be míanye domenyilawo+ hã kpakplii, esi ame si wɔa nuwo katã ɖe efe tameɖoɖo nu la ɖo mía tiatia ɖi do ŋgɔ le efe lɔlɔ̃nu la nu,12 ale be mí ame siwo si mɔkpɔkpɔ le le Kristo me gbã la, míasubɔ hena efe ŋutikɔkɔe kple kafukafu.13 Ke esime miese nyatefenya, si nye mia xɔxɔ ŋuti nya nyui la vɔ megbe la, mɔkpɔkpɔ su miawo hã mia si le eya amea me. Esi miexɔe se megbe la, woto eya ke dzi tsɔ gbɔgbɔ kɔkɔe si ŋugbe wodo la tre mia nu,+14 eye esia nye míafe domenyinu la fe kpeɖodzi*+ sue aɖe si míexɔ do ŋgɔ, hena Mawu ŋutɔ tɔwo+ ɖeɖe to tafea+ dzi, hena efe ŋutikɔkɔe kple kafukafu.15 Esia tae nye hã, tso esime mese xɔse si le mia si le Afetɔ Yesu me, kple ale si mieɖe esia fiae ɖe ame kɔkɔeawo katã ŋuti, ŋu nya la,16 nyemedzudzɔ akpedada ɖe mia ta o. Mele mia ŋkɔ yɔyɔ dzi le nye gbedodoɖawo me,17 be mía Afetɔ Yesu Kristo fe Mawu, si nye ŋutikɔkɔe Fofo la, nana nunya fe gbɔgbɔ mi be miate ŋu ase eŋuti sidzedze vavãtɔ si wòɖe fia la gɔme nyuie.+18 Ena miafe dzi me ŋkuwo dzi kɔ, ne mianya mɔkpɔkpɔ si gbɔ wòyɔ mi vɛ, ne mianya ŋutikɔkɔe fe kesinɔnu siwo wòdzra ɖo ɖi be wòanye domenyinu na ame kɔkɔewo,+19 kple ale si gbegbe efe ŋusẽ fe gãnyenye fo nu sia nu ta sãsãsã na mí xɔsetɔwo.+ Gãnyenye sia dzena le ale si wòwɔa efe ŋusẽ triakɔ la ŋu dɔe me,20 ewɔ esia esi wòfɔ Kristo la ɖe tsitre tso ame kukuwo dome, eye wòna wòbɔbɔ nɔ efe ɖusime+ le dzifonutowo me,21 wòfo dziɖuɖuwo kple gãnyenye kple ŋusẽ kple afetɔnyenye katã kpakple ŋkɔ sia ŋkɔ si woyɔna+ la ta sãsãsã, menye le nuɖoanyi* sia ɖeɖe ko me o, ke le esi ava va la hã me.22 Etsɔ nuwo katã de efe afɔ te hã,+ eye wòɖoe tatɔ ɖe nuwo katã dzi na hame la,+23 si nye efe ŋutilã,+ eye eya amea yɔa nuwo katã bliboe le nu sia nu me.


text:
Television Kple Ðeviwo
Television Kple Ðeviwo
MƆ SIWO Dzi Woato Ada Asɔ Claudine gblɔ be: “Ne míenya ʋui ko la, míekpɔa nusianu si woɖena, tso nukpɔkpɔ aɖe dzi yi bubu dzi. Míetsinɛ o ʋuu vaseɖe esime alɔ̃ tsɔ mí.” Ame aɖewo gblɔna be: “Nyemete ŋu ɖea ŋku ɖa le edzi o la!” eye ame bubuwo hã gblɔna be, “Nyemedina be makpɔ television fũ akpa hafi o, gake ekpɔkpɔ dzi ko menɔna.” Ðe nèkpɔa television fũ akpa? Ðe nèbua ŋusẽ si gbegbe television kpɔna ɖe wò fomea dzi ŋua? Aɖaŋuɖoɖo siwo akpe ɖe ŋuwò nàda asɔ le television kpɔkpɔ me dometɔ aɖewoe nye esi:
1. DE DZESI ƔEYIƔI SI GBEGBE NÈTSƆ KPƆA TELEVISION. Lododowo 14:15 gblɔ be, “Nunyala léa ŋku ɖe efe afɔɖeɖe ŋu.” Nunya le eme be nàde ŋugble le alesi nèkpɔa television ŋu ahakpɔe ɖa ne ahiã be nàwɔ tɔtrɔ aɖewo hã. Nɔ ɣeyiɣi sinu nèzãna tsɔ kpɔa television la ŋlɔm ɖi hena kwasiɖa ɖeka lɔfo. Àdi hã be yeaŋlɔ television dzi wɔna siwo yekpɔna, nusiwo yesrɔ̃na tsoa wo me, kple alesi gbegbe wɔna siawo kpɔkpɔ doa dzidzɔ na wòe ɖi. Gake nusi le vevie nye be, nàbu ɣeyiɣi agbɔsɔsɔme si gbegbe nèzãna tsɔ nɔa television ŋgɔe. Ðewohĩ ɣeyiɣi si gbegbe nèzãna tsɔ kpɔa television nyanya awɔ nuku na wò. Ðewohĩ wò agbemeɣeyiɣi si gbegbe nèzãna ɖe television ŋu nyanya ɖeɖe dzaa aʋã wò be nàwɔ tɔtrɔ.
2. ÐE ƔEYIƔIA DZI KPƆTƆ. Dze agbagba nàɖe asi le television kpɔkpɔ ŋu hena ŋkeke ɖeka le kwasiɖa me, kwasiɖa blibo ɖeka, alo ɣleti ɖeka. Alo àdi be yeaɖo ɣeyiɣi agbɔsɔsɔ sinu yeatsɔ akpɔ television gbesiagbee ɖi. Ne èɖe ɣeyiɣi si nètsɔ kpɔa television gbesiagbe dzi kpɔtɔ miniti 30 la, gafofo 15 sɔŋ atsi anyi na wò ɣleti sia ɣleti. Zã ɣeyiɣi ma ɖe dɔ ɖeviwo wɔwɔ, abe ɖokuiwò fofo ɖe mawumedɔwo me, agbalẽ ɖɔʋuwo xexlẽ, alo hadede kple fometɔwo kple xɔlɔ̃wo ene, ŋu. Numekukuwo ɖee fia be television kpɔkpɔ ɖea vi na amesiwo mekpɔnɛ fũ o wu amesiwo kpɔnɛ fũ akpa. Mɔ siwo dzi woato aɖe television kpɔkpɔ dzi akpɔtɔ dometɔ ɖekae nye be woaɖe television la do goe le xɔdɔmea me. Ðevi siwo television le xɔme na la kpɔa television gafofo ɖeka kple afã wu ɖevi siwo fe xɔme television mele o. Tsɔ kpe ɖe eŋu la, ne television le ɖevi aɖe fe xɔme la, dzilaawo menyana nusiwo wònɔa kpɔkpɔm o. Dzilawo kple srɔ̃tɔwo akpɔe be yewoakpɔ ɣeyiɣi geɖe wu ɖe yewo nɔewo ŋu ne yewoɖe television la do goe le yewo ŋutɔ fe xɔdɔme hã me. Ame aɖewo tiae gɔ̃ hã be television manɔ yewo si kura o.
3. WƆ ÐOÐO ÐE NUSIWO NÀKPƆ ŊU. Enye nyatefe be, wɔna nyuiwo le television dzi nàkpɔ. Le esi tefe be nànɔ television dɔwɔfe vovovowo ʋum alo nànɔ nusianu si ko ɖem wole kpɔm la, tia nusi nèdi be yeakpɔ le nusiwo woaɖe gbemagbe fe ɖoɖowɔɖia me do ŋgɔ. Ʋu television la ne wodze wɔna si nèdi be yeakpɔ la gɔme, eye nàtsii ne ewu nu. Alo le esi tefe be nànɔ wɔnawo kpɔm esime wole wo ɖem fia enumake la, àte ŋu alé wo ɖi ɖe kasɛt dzi hena wo kpɔkpɔ emegbe. Esia awɔe be nàte ŋu akpɔe le ɣeyiɣi si sɔ na wò wu dzi, si ana be nàte ŋu ana mɔ̃a nasi du to boblodonuwo dzi ayi.
4. TIA WO ME. Biblia gblɔe ɖi be le míafe ɣeyiɣia me la, amewo lanye “ɖokuilɔ̃lawo, galɔ̃lawo, adegbe fuflu folawo, dadalawo, busunyagblɔlawo, ame maɖoto dzilawo, ame madakpewo kple ame makɔmakɔwo; amesiwo melɔ̃a ame fe nya o, amesiwo gbea avuléle, ameŋuzɔlawo, amesiwo mete ŋu ɖua wo ɖokui dzi o, ame wɔadãwo, amesiwo melɔ̃a nu nyui o, yomemɔfialawo, ame mabunuwo, amesiwo doa wo ɖokui ɖe dzi glodzo, amesiwo lɔ̃a hadzedze wu esi woalɔ̃ Mawu.” Ðewohĩ àlɔ̃ ɖe edzi be nɔnɔme siawo tututue television dzi fefewɔlawo ɖena fiana. Biblia xlɔ̃ nu be, “Te ɖokuiwò ɖa tso amesiawo gbɔ!” (Timoteo II, 3:1-5) Woxlɔ̃ nu mí be, “Migana woable mi o! Habɔbɔ vɔ̃wo gblẽa nuwɔna nyuiwo.”—Korintotɔwo I, 15:33.
Be woatia television dzi wɔna siwo woakpɔ me bia ɖokuidziɖuɖu. Ðe wòdzɔ ɖe dziwò kpɔ be, nète television dzi wɔna aɖe kpɔkpɔ, eye nède dzesii le miniti ʋɛ aɖewo megbe be mesɔ yeakpɔ o, ke hã, esi nèdi be yeakpɔ nusi adzɔ kplɔe ɖo ta la, kaka nànyaa nèkpɔ wɔna la katã wu enua? Edzɔna ɖe ame geɖe dzi. Gake ne ète ŋu ɖua ɖokuiwò dzi tsina television la be nàte ŋu awɔ nu bubu la, àkpɔe be naneke meto ye ŋu o.
Ɣeyiɣi didi aɖe do ŋgɔ hafi woato television vɛ la, hakpalaa ŋlɔ bena: “Nyematsɔ nu tovo aɖo ŋku me o.” (Psalmo 101:3) Taɖodzinu nyui kae nye si si wòle be míalé ɖe susu me ne míele nusiwo míadi be míakpɔ la tiam! Ame aɖewo tso nya me heɖe television la ɖa kura abe alesi Claudine wɔe ene. Egblɔ be: “Nyemede dzesi alesi gbegbe television na nye dzitsinya gbɔdzɔ la kura o. Ne mekpɔ television fifia la, nusiwo meɖea fu nam tsã o la, ɖea fu nam vevie. Mebunɛ tsã be meɖɔa ŋu ɖo le nusiwo mekpɔna me ŋutɔ, gake meva kpɔe be meble ɖokui nye. Fifia ne mekpɔ wɔna ɖɔʋuwo la, wovivia nunye geɖe wu.”—g10/06.
[Nɔnɔmetata si le axa 8]
Ŋlɔ ɣeyiɣi sinu nèzãna tsɔ kpɔa television la ɖi
[Nɔnɔmetata si le axa 8]
Tsɔ dɔwɔna siwo aɖe vi wu ɖɔli television kpɔkpɔ
[Nɔnɔmetata si le axa 9]
Megahe television la tsitsi ɖe megbe o!


text:
Kpekpeɖeŋu Kae Dzilawo Ate Ŋu Ana?
Kpekpeɖeŋu Kae Dzilawo Ate Ŋu Ana?
SUKUDEDE ŋuti ɖoɖowɔhabɔbɔ aɖe si le United States (États-Unis) la tsɔ gbetɔame sia ɖo sukuvi siwo le xɔ mamlɛtɔ me la ŋkume be: “Miɖe ale si gbegbe mielɔ̃ faa be yewoawɔ yewofe ŋutete katã le nusɔsrɔ̃ me la fia.” Esi sukuviawo di vevie be yewoaɖo yewofe taɖodzinuwo gbɔ ta la, wo dometɔ aɖewo srɔ̃ nu gbɔ wofe ŋutete ŋu. Madeline Levine, si ŋu míefo nu tso le nyati si do ŋgɔ me la, ŋlɔ bena: “Le sukunuwuwu kaba fe nufiaɖoɖoa fe nusɔsrɔ̃ ɖe sia ɖe megbe la, wonaa sukuviwo gakpɔa gome le sukunusɔsrɔ̃ vovovo siwo wotsɔ kpe ɖe sukunufiaɖoɖoa ŋu, dzadzraɖowɔwɔ ɖe suku kɔkɔ dede ŋu, kple sukunufialawo kpakple mɔfiala tɔxɛwo fe aɖaŋuɖoɖowo xɔxɔ me, si wɔnɛ be ɖeɖi tea wo ŋu belibeli, eye gbɔgbɔtsixe tsia wo dometɔ geɖe fo ale gbegbe be wòate ŋu ade wofe lãmesẽ afɔku me.” Nu ate ŋu agblẽ le sukuvi siwo le nɔnɔme ma me ŋu le ŋutilã kple seselelãme gome.
Ne ètsi dzi ɖe ale si gbegbe sukugbanɔamedziwo naa nu tena ɖe viwò dzi ŋu la, ke ele be wò ŋutɔ nàyi sukua aɖaku nu me tso eŋu. Ðo dze kple nufialawo, sukuɖaŋuɖolawo, kple sukudzikpɔlawo. Gblɔ nu si nède dzesi le viwòa ŋu na wo. Gome le asiwò be nàte ɖe nufialawo ŋu.
Biblia de dzi fo na dzilawo be woalé ŋku ɖe wo viwo ŋu nyuie ne wole tsitsim. Mose gblɔ na dzila siwo nɔ Israel dukɔa me be: “Ku wo [Mawu fe seawo] ɖe to me na viwòwo, eye nàfo nu le wo ŋu, ne èbɔbɔ nɔ afewò me, alo nèle mɔ dzi, ne èmlɔ anyi, alo nèfɔ.”—5 Mose 6:7.
Ðetsɔtsɔ le viwòa fe sukudenyawo me vevie menye nudede sukuɖoɖoa me o. Ke boŋ efia be ètsɔ ɖe le eme na viwòa lɔlɔ̃tɔe. Eye esia ate ŋu awɔ akpa vevi aɖe le nuteɖeamedzi si ɖea fu na viwòa le suku la dzi ɖeɖe kpɔtɔ me.—g09 04-E.
[Nɔnɔmetata si le axa 9]
Ƒo nu tso ale si gbegbe nu tena ɖe viwòa dzii la ŋu na efe nufialawo kple sukuɖaŋuɖolawo


text:
Srɔ̃ Yehowa Le Viwòwo Hehe Me
Srɔ̃ Yehowa Le Viwòwo Hehe Me
“Vi kae li, si fofoa mehea to nɛ o mahã?”—HEBRITƆWO 12:7.
1, 2. Nukatae vinyinyi nye kuxi na dzilawo egbea?
NUMEKUKU aɖe si wowɔ le Japan le fe ʋɛ siwo va yi me ɖee fia be ame tsitsi siwo wobia gbee fe afã kloe susui be kadodo boo aɖeke mele dzilawo kple wo viwo dome o eye be dzilawo ɖe asi le wo viwo fe mɔwo ŋu na wo akpa. Le numekuku bubu si wowɔ le dukɔ ma ke me la, Ame ɖeka le ame ene ɖesiaɖe si wobia gbee me lɔ̃ ɖe edzi be yewomenya alesi yewoawɔ nui kple ɖeviwo o. Menye Ɣedzefenutowo me koe wòle nenema le o. The Toronto Star ka nya ta be: “Dzila Canadatɔ geɖe lɔ̃ ɖe edzi be yewomeka ɖe edzi be dzila nyui nyenye fe ŋutete le yewo si o.” Ele sesẽm na dzilawo le afisiafi be woahe wo viwo.
2 Nukatae ɖeviwo nyinyi nyea kuxi na dzilawo? Nusi koŋ tae wòle nenema ɖo enye be míele ‘ŋkeke mamlɛ,’ kple ‘ɣeyiɣi vɔ̃wo’ me. (Timoteo II, 3:1) Gakpe ɖe eŋu la, Biblia gblɔ be “ame fe dzimesusu enye vɔ̃ tso [efe] ɖevime ke.” (Mose I, 8:21) Eye ɖevi siwo si nutefekpɔkpɔ mesu o koŋ dzie Satana, amesi le “abe dzata, si le gbe ɖem” ene la, te ŋu dzena bɔbɔe. (Petro I, 5:8) Ðikeke mele eme o be kplamatsedonuwo le mɔ dzi na dzila Kristotɔ, siwo ɖoe be yewoanyi yewo viwo le ‘Yehowa fe hehe kple nuxɔxlɔ̃ me’ la fũ. (Efesotɔwo 6:4) Aleke dzilawo ate ŋu akpe ɖe wo viwo ŋu be woatsi azu Yehowa-subɔla tsitsi, siwo ate ŋu ade vovototo “nyui kple vɔ̃” dome?—Hebritɔwo 5:14.
3. Nukatae dzilawo fe hehenana kple mɔfiafia le vevie hena ɖeviwo nyinyi dzidzedzetɔe?
3 Fia nyanu Salomo gblɔ be: “Bometsitsi bla ɖe ŋutsuvi fe dzi ŋu.” (Lododowo 13:1; 22:15) Be woaɖe bometsitsi sia ɖa le ɖeviwo fe dzi ŋu la, ehiã be wo dzilawo naɖɔ wo ɖo lɔlɔ̃tɔe. Gake ɖɔɖɔɖo sia medzea ɖeviwo ŋu ɣesiaɣi o. Le nyatefe me ne woɖo aɖaŋu na wo zi geɖe la, ekua dzi na wo, eɖanye amekae ɖaɖoe o. Eyata ele be dzilawo nasrɔ̃ alesi ‘woamlã ɖeviwo ɖe mɔ, si woato la ŋu.’ (Lododowo 22:6) Ne ɖeviwo xɔ hehe sia la, ate ŋu anye agbe na wo. (Lododowo 4:13) Aleke gbegbe wòle vevie enye si be dzilawo nanya nusi wo viwo hehe bia!
Amehehe—Nusi Wòfia
4. Alesi wozã nya “amehehe” le Biblia me fe gɔmesese koŋ ɖe?
4 Esi dzila aɖewo le vɔvɔ̃m be woava tsɔ nya ɖe yewo ŋu be yewole nuvevi wɔm yewo viwo—le ŋutilã, nyagbɔgblɔ, kple seselelãme gome—ta la, wogbea wo ɖɔɖɔ ɖo. Mele be vɔvɔ̃ mawo nanɔ mía me o. Alesi wozã nya “amehehe” le Biblia me mefia ŋlɔmiwɔwɔ alo ŋutasesẽ le mɔ aɖeke nu o. Nusi Helagbe me nya si wozã na “amehehe” fia koŋ enye nufiame, nusɔsrɔ̃, ɖɔɖɔɖo kple, ɣeaɖewoɣi la, tohehe sesẽ si woana le lɔlɔ̃ me.
5. Nukatae viɖe le eme be míadzro alesi Yehowa wɔa nu kple efe amewoe me?
5 Yehowa Mawu ɖo kpɔɖeŋu deblibo aɖe ɖi le amehehe sia tɔgbe nana me. Apostolo Paulo tsɔ Yehowa sɔ kple vifofo, esime wòŋlɔ bena: “Vi kae li, si fofoa mehea to nɛ o mahã? . . . Mía ŋutilã me fofo, siwo nɔ mía si la, . . . he to na mí ŋkeke ʋɛ aɖewo ko, le alesi wobu be, enyo la nu, ke [Mawu] hea to na mí le míafe nyonyo ta, bene míakpɔ gome le efe kɔkɔenyenye me.” (Hebritɔwo 12:7-10) Ẽ, Yehowa hea efe amewo kple susu be woanɔ kɔkɔe, alo dzadzɛ. Ðikeke mele eme o be míate ŋu asrɔ̃ nu geɖe tso ɖeviwo hehe ŋu to alesi Yehowa he efe amewo me dzodzro me.—Mose V, 32:4; Mateo 7:11; Efesotɔwo 5:1.
Lɔlɔ̃—Ameʋãŋusẽ La
6. Nukatae wòate ŋu anye nu sesẽ na dzilawo be woasrɔ̃ Yehowa fe lɔlɔ̃?
6 Apostolo Yohanes gblɔ be: “Mawu enye lɔlɔ̃.” Eyata lɔlɔ̃e ʋãa Yehowa wònaa hehe ɖesiaɖe si wònana la. (Yohanes I, 4:8; Lododowo 3:11, 12) Ðe esia fia be anɔ bɔbɔe na dzila siwo lɔ̃ wo viwo fe nya be woasrɔ̃ Yehowa le go sia mea? Mefia nenema kokoko o. Mawu fe lɔlɔ̃ enye esi wotu ɖe gɔmeɖose dzi. Eye Hela-gbalẽnyala aɖe ɖee fia be lɔlɔ̃ sia “mezɔna aduadu kple ame fe nya gbɔ lɔlɔ̃ ɣesiaɣi o.” Seselelãme mekpɔa ŋusẽ ɖe Mawu dzi o. Nusi nyo na efe amewo ŋue wòbuna ɣesiaɣi.—Yesaya 30:20; 48:17.
7, 8. (a) Lɔlɔ̃ si wotu ɖe gɔmeɖose dzi fe kpɔɖeŋu kae Yehowa ɖo ɖi le nuwɔwɔ kple efe amewo me? (b) Aleke dzilawo ate ŋu asrɔ̃ Yehowa le kpekpeɖeŋu nana wo viwo be woatu Biblia fe gɔmeɖosewo dzi wɔwɔ fe ŋutete ɖo mee?
7 Bu lɔlɔ̃ si Yehowa ɖe fia le nuwɔwɔ kple Israel-viwo me ŋu kpɔ. Mose fo nu tso lɔlɔ̃ si Yehowa ɖe fia Israel-dukɔ si woɖo yeyee la ŋu le nyagbe wɔdɔɖeamedzi aɖe me. Míexlẽ be: “Alesi hɔ̃ dea dzo viawo me ɖe dzodzo ŋu, eye wòsa agba ɖe viawo dzi, ekekea efe aʋalawo hekɔ wo, eye wòtsɔ wo ɖe efe aʋalawo dzi la, nenema Yehowa ɖeɖe [kplɔ Yakob].” (Mose V, 32:9, 11, 12) Be hɔ̃ nafia dzodzo via la, ‘eʋuʋua efe atɔ la,’ foa aʋala kpakpakpa enuenu hekekea eme tsɔ dea dzo hɔ̃ via me be wòadzo. Mlɔeba ne hɔ̃ via dzo le atɔa, si nɔa agakpe tame ʋĩ zi geɖe, me vɔ la, dadaa ‘saa agba ɖe’ hɔ̃ via dzi. Ne edze abe hɔ̃ via ate ŋu age la, dadaa ɖiɖina ɖe ete enumake hekɔnɛ ɖe ‘efe aʋala dzi.’ Nenemae Yehowa lé be na Israel-dukɔ si wodzi yeyee la lɔlɔ̃tɔe. Etsɔ Mose fe Sea na dukɔa. (Psalmo 78:5-7) Emegbe Mawu tsɔ beléle tɔxɛ na dukɔa, henɔ klalo xɔna na efe amewo ne woɖo xaxa me.
8 Aleke dzila Kristotɔwo ate ŋu asrɔ̃ Yehowa fe lɔlɔ̃e? Gbã la, ele be woafia gɔmeɖose kple dzidzenu siwo wokpɔ le Mawu fe Nya me wo viwo. (Mose V, 6:4-9) Taɖodzinuae nye be woakpe ɖe ɖeviawo ŋu woasrɔ̃ alesi woawɔ nyametsotsowo le ɖekawɔwɔ me kple Biblia fe gɔmeɖosewo. Le esia wɔwɔ me la, dzila lɔ̃amewo saa agba ɖe wo viwo dzi le kpɔɖeŋumɔ nu, henɔa ŋku lém ɖe alesi wotsɔ gɔmeɖose siwo wosrɔ̃ le dɔ wɔmee ŋu. Ne ɖeviawo le tsitsim eye wole ablɔɖe geɖe nam wo vivivi la, dzila siwo tsɔa ɖe le eme na ame nɔa klalo be ‘yewoaɖiɖi ɖe yewo viwo te kaba akɔ wo ɖe aʋala dzi’ ne afɔku gbɔna. Afɔku ka tɔgbee?
9. Afɔku ka koŋ ŋue wòle be dzila lɔ̃amewo nanɔ ŋudzɔ ɖo? Wɔ efe kpɔɖeŋu.
9 Yehowa Mawu xlɔ̃ nu Israel-viwo tso hadede vɔ̃wo me tsonuwo ŋu. (Mose IV, 25:1-18; Ezra 10:10-14) Hadede kple ame gbegblẽwo nye afɔku si bɔ egbea hã. (Korintotɔwo I, 15:33) Anyo be dzila Kristotɔwo nasrɔ̃ Yehowa le go sia me. Ŋutsuvi aɖe fe nu va lé dzi na Lisa, si xɔ fe 15, togbɔ be ŋutsuvia mexɔ Lisa fe fomea fe agbenyuinɔnɔ kple gbɔgbɔmegɔmeɖosewo dzi se o hã. Lisa gblɔ be: “Enumake dzinyelawo de dzesii be nye nɔnɔme trɔ eye wotsi dzodzodzoe. Ɣeaɖewoɣi la, woɖɔam ɖo eye ɣebubuɣiwo la, wodea dzi fo nam lɔlɔ̃tɔe.” Wonɔ anyi heɖo to se Lisa fe nyawo dzigbɔɖitɔe, ale wɔ wokpe ɖe eŋu wònɔ te ɖe nusi wode dzesii be eyae nye efe kuxia—didi be yeawɔ nu wòadze ye hatiwo ŋu la—nu. *
Na Dzeɖoɖomɔnuwo Nanɔ Ʋuʋu Ði
10. Mɔ kawo nue Yehowa ɖo kpɔɖeŋu nyui le le dzeɖoɖo kple Israel-viwo me?
10 Be dzilawo nate ŋu akpɔ dzidzedze le wo viwo hehe me la, ele be woadze agbagba ana dzeɖoɖomɔnuwo naʋu ɖi le woa kple wo viwo dome. Togbɔ be Yehowa nya nusiwo le míafe dzime nyuie hã la, ede dzi fo na mí be míafo nu kpli ye. (Kronika I, 28:9) Esi Yehowa tsɔ Sea na Israel-viwo vɔ la, ede dɔ asi na Lewi-viwo be woafia nu wo, eye wòɖo nyagblɔɖilawo ɖa be woadzro nya me kpli wo ahaɖɔ wo ɖo. Eɖee fia hã be yelɔ̃ faa be yeaɖo to wofe gbedodoɖawo.—Kronika II, 17:7-9; Psalmo 65:3; Yesaya 1:1-3, 18-20; Yeremya 25:4; Galatiatɔwo 3:22-24.
11. (a) Aleke dzilawo ate ŋu atu dzeɖoɖomɔnu nyui ɖo le woa kple wo viwo dome? (b) Nukatae wòle vevie be dzilawo nanye toɖola nyuiwo ne wole dze ɖom kple wo viwo?
11 Aleke dzilawo ate ŋu asrɔ̃ Yehowa le dzeɖoɖo kple wo viwo mee? Gbã la, ele be woakpɔ ɣeyiɣi ɖe wo ŋu. Anyo hã be dzilawo nadze agbagba vevie afo asa na nyagbɔgblɔ nuŋumabumabutɔe si tɔa ame henyea fewuɖuɖu le ame ŋu, abe “Nya tsɛ ma koe ɖe fu na wò nenema? Mebu be nya vevi aɖee nèbe yeagblɔ hĩ”; “Movidzɔdzɔe nye ma”; “Ke nuka mee nèbu be akplɔ ye ayi yaa? Ðevi koe nèganye.” (Lododowo 12:18) Be dzila nyanuwo nade dzi fo na ɖeviwo be woaɖe wofe dzimenyawo agblɔ faa la, wodzea agbagba nyea toɖola nyuiwo. Dzila siwo metsɔa ɖeke le wo viwo me esime wole ɖevime o la va nye amesiwo me ɖeviawo matsɔ ɖeke le o ne wotsi. Yehowa lɔ̃ faa ɖoa to efe amewo ɣesiaɣi. Enɔa to dzi ɖe amesiwo tena ɖe eŋu ɖokuibɔbɔtɔe le gbedodoɖa me ŋu.—Psalmo 91:15; Yeremya 29:12; Luka 11:9-13.
12. Nɔnɔme kae anɔ dzilawo si si ana wòanɔ bɔbɔe na ɖeviwo be woate ɖe wo ŋu?
12 Bu alesi Mawu fe nɔnɔme aɖewo na wònɔ bɔbɔe na efe amewo be woate ɖe eŋu le dziɖeɖi Psalmo 103:8) Ne dzilawo ɖe mawumenɔnɔmewo abe ameŋububu kple nublanuikpɔkpɔ ene fia la, woate ŋu ana dzeɖoɖomɔnu nakpɔtɔ aʋu ɖi ne wo viwo dze agɔ hã.—Psalmo 103:13; Maleaxi 3:17.me hã ŋu kpɔ. Le kpɔɖeŋu me, blema Israel-fia Dawid wɔ nuvɔ̃ gã aɖe esime wòwɔ ahasi kple Bat-Seba. Esi Dawid nye ame madeblibo ta la, ewɔ nuvɔ̃ gã bubuwo hã le efe agbe me. Ke hã megbe tete ɖe Yehowa ŋu ahabia tsɔtsɔke kple ɖɔɖɔɖo tso egbɔ ɣeaɖekeɣi kpɔ o. Ðikekemanɔmee la, Mawu fe amenuveve kple nublanuikpɔkpɔ na wònɔ bɔbɔe na Dawid be wòtrɔ va Yehowa gbɔ. (
Nye Nugɔmesela
13. Nukawoe wòbia be woanye nugɔmesela?
13 Ne dzilawo le wo viwo fe nyawo sem la, ele be woanye nugɔmeselawo ahaɖe “nunya, si tso dzifo” afia. (Yakobo 3:17) Apostolo Paulo ŋlɔ bena: ‘Amewo katã nanya be mienye nugɔmeselawo.’ (Filipitɔwo 4:5) Nukae wòfia be woanye nugɔmesela? Helagbe me nya si gɔme woɖe be ‘nugɔmesese’ fe gɔmeɖeɖe ɖekae nye be “woagate tɔ ɖe nusi sea fia le gotagome dzi o.” Aleke dzilawo ate ŋu anye nugɔmeselawo esime wolé agbenyuinɔnɔ kple gbɔgbɔmedzidzenuwo me ɖe asi sesĩe?
14. Aleke Yehowa ɖe nugɔmesese fia le nuwɔwɔ kple Lot mee?
14 Yehowa ɖo nugɔmesesename fe kpɔɖeŋu ɖedzesi aɖe ɖi. (Psalmo 10:17) Esime wògblɔ na Lot kple efe fomea be woado le Sodom-du si tsrɔ̃ ge wòala me la, Lot ‘nɔ tɔtrɔm to me.’ Emegbe esime Yehowa fe dɔla gblɔ na Lot be wòasi ayi towo dzi la, egblɔ bena: ‘Nyemate ŋu asi ade toa dzi o. Taflatse, du aɖe [Zoar] nye kem tsɔ ɖe mía gbɔ, ne masi ayi ɖe afima. Du sue aɖe ko wònye; eyata na mɔm, ne masi ayi ɖe eme.’ Aleke Yehowa wɔ nu ɖe nya sia ŋui? Egblɔ be: “Le nya sia me hã meɖo to wò, eye nyemagblẽ du si nèwɔnɛ la o.” (Mose I, 19:16-21, 30) Yehowa lɔ̃ ɖe Lot fe biabiaa dzi faa. Ẽ, ele be dzilawo nalé dzidzenu siwo Yehowa Mawu ɖo ɖi le efe Nya, Biblia, me ɖe asi. Gake woate ŋu alɔ̃ ɖe ɖeviwo fe didiwo dzi ne womagblẽ naneke le Biblia fe gɔmeɖosewo ŋu o ko.
15, 16. Nukae dzilawo ate ŋu asrɔ̃ tso kpɔɖeŋu si dze le Yesaya 28:24, 25 me?
15 Be woanye nugɔmesela bia hã be woadzra ɖeviwo fe dzi ɖo ale be woanɔ klalo axɔ aɖaŋuɖoɖo. Le kpɔɖeŋumɔ nu la, Yesaya tsɔ Yehowa sɔ kple agbledela, esime wògblɔ be: “Ðe agbleŋlɔla nɔa nuŋɔŋlɔ dzi atraɖi, ne wòafã nua? Ðe wòdzraa anyigba ɖo hedzobonɛ atraɖia? Alo ne edzobo eme la, ɖe mewua sikɔni kple adrike ɖi, efãa lu ɖe agbaka nu kple fo ɖe enɔfe kpakple bli ɖe bolifo dzi oa?”—Yesaya 28:24, 25.
16 Yehowa ‘ŋlɔa nu ne wòafã nu’ eye “wòdzraa anyigba ɖo hedzobonɛ.” Etoa ema me dzraa efe amewo fe dzi ɖo doa ŋgɔ na wo hehe. Ne dzilawo le wo viwo ɖɔm ɖo la, aleke woate ŋu ‘aŋlɔ’ wofe dzii? Vifofo aɖe srɔ̃ Yehowa fe kpɔɖeŋua esime wònɔ viaŋutsuvi si xɔ fe ene la ɖɔm ɖo. Esi viaŋutsuvia fo ŋutsuvi aɖe si nye wofe afelika la, fofoa ɖo to se viaŋutsuvia fe ɖokuinuɖenyawo dzigbɔɖitɔe gbã. Emegbe be vifofoa ‘naŋlɔ’ viaŋutsuvia fe dzi la, egblɔ ŋutsuvi aɖe si kpe fu vevie le ŋutasẽla aɖe si me fe ŋutinya nɛ. Esi ŋutsuvia se ŋutinyaa la, ewɔ dɔ ɖe edzi wògblɔ be ele be woahe to na ŋutasẽla la. ‘Nuŋɔŋlɔ’ sia dzra ŋutsuvia fe dzi ɖo eye wòwɔe wònɔ bɔbɔe nɛ wòkpɔe dze sii be ŋutsuvi si nye yewofe afelika fofo nye ŋutasẽnuwɔna eye wònye nugbegblẽ.—Samuel II, 12:1-14.
17. Nukae míasrɔ̃ tso hehe si dzilawo nana ŋu le Yesaya 28:26-29 me?
17 Yesaya yi edzi tsɔ Yehowa fe amehehe sɔ kple agbledede fe akpa bubu—si nye lufofo. Agbledela zãa lufonu vovovo le nukua fe tsro fe titri nu. Etsɔa ati foa sikɔni, eye wòtsɔa kpo foa adrike, gake etsɔa lufotasiaɖam foa lu si fe tsro tri alo mlia lufotasiaɖamfɔ toa edzi. Ke hã mefoa lu si fe tsro tri atraɖii wògbãna nyanyanya o. Nenema ke ne Yehowa di Yesaya 28:26-29) Ŋku koe dzila tsɔ kpɔa wo vi aɖewoe eye wosea gbe na wo, eye nu bubu aɖeke megakpena ɖe eŋu o. Bubuwo ahiã na ŋkuɖodzinyawo edziedzi, eye ehiã be woaxlɔ̃ nu bubuwo kple alɔ si sesẽ wu. Dzila nugɔmeselawo ahe wo viwo le ɖevi ɖesiaɖe fe hiahiã nu.be yeaɖe numanyomanyo aɖe ɖa le efe amewo me la, ewɔa mɔnu vovovowo ŋudɔ le hiahiã si li kple le nɔnɔmea nu. Mewɔa naneke wògbɔa eme alo zãa asi sesẽ o. (
Wɔ Ƒome Numedzodzrowo Wòavivi
18. Aleke dzilawo awɔ ate ŋu akpɔ ɣeyiɣi na fome Biblia nusɔsrɔ̃ wɔwɔ edziedzi?
18 Mɔ nyuitɔ kekeake siwo dzi nàto afia nu viwòwo dometɔ aɖee nye fome Biblia nusɔsrɔ̃ wɔwɔ edziedzi kple Ŋɔŋlɔawo me numedzodzro wɔwɔ gbesiagbe. Ƒome nusɔsrɔ̃ ɖea kpe wu ne wowɔnɛ edziedzi. Ne vlavo koe wowɔnɛ alo ne wokpɔ ɣeyiɣi ko hafi la, mate ŋu atsiã ɖe enu tututu o. Eyata ele be dzilawo ‘nafle ɣeyiɣi’ na nua sɔsrɔ̃. (Efesotɔwo 5:15-17) Ɣeyiɣi si sɔ na amesiame tiatia ate ŋu anye nu sesẽ. Ƒome fe ta aɖe kpɔe be esi ɖeviawo le tsitsim la, ɖoɖowɔɖi vovovo siwo va le wo si wɔe be fome bliboa nufofofu ɖekae megava nɔ bɔbɔe o. Gake fomea wɔa ɖeka ɣesiaɣi le fiẽ siwo me wowɔa hamea fe kpekpewo. Eyata vifofoa wɔ ɖoɖo hena fome nusɔsrɔ̃a wɔwɔ le fiẽ mawo dometɔ ɖeka me. Esia dze edzi nyuie. Vi etɔ̃ siwo le esi katã zu Yehowa subɔla xɔnyɔnyrɔwo fifia.
19. Aleke dzilawo ate ŋu asrɔ̃ Yehowa ne wole fome nusɔsrɔ̃ wɔm?
19 Gake Ŋɔŋlɔa me nyati aɖe kpekpeɖo le nusɔsrɔ̃ wɔwɔ me ɖeɖe mesɔ gbɔ o. Yehowa to nunɔlawo, amesiwo ‘ɖea Sea me eme kɔna’ ale be ‘wosea nusi woxlẽna la gɔme,’ dzi fia nu Israel-vi siwo trɔ gbɔ va wo denyigba dzi. (Nexemya 8:8) Vifofo aɖe si te ŋu kpe ɖe via adreawo ŋu wo katã va lɔ̃ Yehowa la nɔa efe xɔme dzrana ɖo do ŋgɔ na fome nusɔsrɔ̃a, hetrɔa asi le nusɔsrɔ̃a ŋu wòsɔna ɖe ɖeviawo dometɔ ɖesiaɖe fe nuhiahiã nu. Ewɔa nusɔsrɔ̃a wòvivia viawo nu. Via tsitsiwo dometɔ ɖeka gblɔ be: “Nusɔsrɔ̃a vivina ɣesiaɣi. Ne míele bɔl fom le xexe eye woyɔ mí hena fome nusɔsrɔ̃a wɔwɔ la, míeɖea asi le bɔl la ŋu enumake hesia du yia nua srɔ̃fe. Enyea fiẽsi siwo me míesea vivi le wu le kwasiɖaa me dometɔ ɖeka.
20. Kuxi si ate ŋu ado mo ɖa le ɖeviwo nyinyi me ka mee wòle be míagadzro?
20 Hakpala la gblɔ be: “Kpɔ ɖa, ŋutsuviwo nye domenyinu tso Yehowa gbɔ, eye fufɔfɔ enye fetu.” (Psalmo 127:3) Hehenana mía viwo xɔa ɣeyiɣi eye ebia agbagbadzedze, gake ewɔwɔ nyuie ate ŋu anye agbe mavɔ na mía viwo. Fetu nyui ka gbegbee ema anye! Ekema mina míalɔ̃ faa asrɔ̃ Yehowa le hehenana mía viwo me. Gake togbɔ be wotsɔ ‘ɖeviwo nyinyi le Yehowa fe hehe kple nuxɔxlɔ̃ me’ fe agbanɔamedzi de dzilawo si hã la, kakaɖedzi aɖeke meli be woakpɔ dzidzedze godoo o. (Efesotɔwo 6:4) Ne wotsɔ beléle nyuitɔ kekeake nyi ɖeviwoe hã la, wo dometɔ aɖe ate ŋu adze aglã ahadzudzɔ Yehowa subɔsubɔ. Nukae woawɔ ne wòdzɔ nenema? Nya ma mee míadzro le nyati si kplɔe ɖo me.
[Etenuŋɔŋlɔ]
^ mm. 9 Nutefekpɔkpɔ siwo dze le nyati sia kple esi kplɔe ɖo me ate ŋu atso anyigba kple dekɔnu siwo to vovo na mia tɔ dzi. Dze agbagba nàde dzesi gɔmeɖose siwo ŋu woku ɖo ahazãe wòasɔ ɖe mia gbɔ dekɔnu nu.
Aleke Nàɖo Wo Ŋui?
• Aleke dzilawo ate ŋu asrɔ̃ Yehowa fe lɔlɔ̃ si ŋu wofo nu tsoe le Mose V, 32:11, 12?
• Nukae nèsrɔ̃ tso alesi Yehowa ɖo dze kple Israel-viwoe me?
• Nukae alesi Yehowa se Lot fe kukuɖe- ɖe fia mí?
• Nukae nèsrɔ̃ tso ɖeviwo hehe ŋu le Yesaya 28:24-29 me?
[Biabiawo]
[Nɔnɔmetata si le axa 8, 9]
Mose tsɔ alesi Yehowa hea efe amewoe sɔ kple alesi hɔ̃ wɔa nu kple viawoe
[Nɔnɔmetata siwo le axa 10]
Ele be dzilawo nakpɔ ɣeyiɣi ɖe wo viwo ŋu
[Nɔnɔmetata si le axa 12]
“Enyea fiẽsi siwo me míesea vivi le wu le kwasiɖaa me dometɔ ɖeka”


text:
Migadzudzɔ Takpekpe Ðekae O
Migadzudzɔ Takpekpe Ðekae O
Ŋɔŋlɔawo gblɔ be: “Míagagblẽ mía ŋutɔwo míafe fufofewo ɖi, abe alesi ame aɖewo wɔna ene o, ke boŋ míaxlɔ̃ nu mía nɔewo, eye míawɔ esia geɖe wu, zi alesi miekpɔ bena, ŋkeke la le ɖoɖom la.” (Hebritɔwo 10:25) Eme kɔ fã be ele be tadeagula vavãwo nakpe ta ɖekae le tadeagufe aɖe ‘alé ŋku ɖe wo nɔewo ŋu ahade dzi fo na wo nɔewo le lɔlɔ̃ kple dɔ nyuiwo me.’—Hebritɔwo 10:24.
ESI apostolo Paulo ŋlɔ nya siwo le etame le Mía Ŋɔli fe fe alafa gbãtɔ me la, gbedoxɔ gã aɖe si nɔ Yerusalem la nye tadeagufe na Yudatɔwo. Ƒufofewo hã nɔ anyi. Yesu fia nu “le fufofewo kple mawufe me, afisi Yudatɔwo katã foa fu ɖo.”—Yohanes 18:20.
Takpefe ka fomevie nɔ susu me na Paulo esime wòɖo aɖaŋu na Kristotɔwo be woakpe ta ade dzi fo na wo nɔewo? Ðe Kristodukɔa fe gbedoxɔwo sɔ kple gbedoxɔ si nɔ Yerusalem le mɔ aɖe nua? Ɣekaɣie amesiwo gblɔna be Kristotɔwoe yewonye la te gbedoxɔ gã nyadriwo zazã?
‘Xɔ na Mawu fe Ŋkɔ’
Afisi woade ta agu na Mawu le ŋuti mɔfiame gbãtɔwo dze le Biblia-gbalẽ si nye Mose II me. Yehowa Mawu gblɔ na efe dukɔ tiatia—Israel-viawo—be woatu “avɔgbadɔ,” alo “takpegbadɔ.” Woada nubablaɖakaa kple nuzazã kɔkɔe hamehamewo ɖe afima. ‘Yehowa fe ŋutikɔkɔe yɔ avɔgbadɔa Mose II, ta 25-27; 40:33-38) Biblia yɔ avɔgbadɔ sia hã be “Yehowa fe gbedoxɔ” kple ‘Yehowa fe afe.’—Samuel I, 1:9, 24.taŋ’ esime wowu enu le fe 1512 D.M.Ŋ. me. Avɔgbadɔ kpokploe ma zu mɔnu si Mawu ɖo be woato edzi ate ɖe ye ŋu fe akpa vevi aɖe hena fe alafa ene kple edzivɔwo. (
Emegbe, esi Dawid nye fia le Yerusalem la, edi vevie be yeatu afe si anɔ anyi ɖaa atsɔ akɔ Yehowa ŋui. Gake esi Dawid nye aʋawɔla ta la, Yehowa gblɔ nɛ bena: “Matu xɔ na nye ŋkɔ o.” Ðe etefe la, Etia Dawid fe vi Salomo be wòatu gbedoxɔa. (Kronika I, 22:6-10) Salomo kɔ gbedoxɔa ŋu le fe 1026 D.M.Ŋ. me, le xɔtutudɔ si xɔ fe adre kple afã megbe. Yehowa kpɔ ŋudzedze ɖe xɔ sia ŋu, hegblɔ be: “Mekɔ xɔ sia, si nètu, be matsɔ nye ŋkɔ aɖo afima tegbee la ŋu, eye nye ŋku kple nye dzi anɔ afima ŋkekeawo katã.” (Fiawo I, 9:3) Ne Israel-viawo yi edzi wɔ nutefe la, Yehowa akpɔ ŋudzedze ɖe afe ma ŋu. Gake ne wotrɔ ɖa tso nu dzɔdzɔe wɔwɔ ŋu la, Yehowa aɖe efe ŋudzedzekpɔkpɔ ɖa le tefe ma, eye ‘xɔa azu glikpo.’—Fiawo I, 9:4-9; Kronika II, 7:16, 19, 20.
Le ɣeyiɣi aɖe megbe la, Israel-viawo trɔ ɖa tso tadeagu vavãa ŋu vavã. (Fiawo II, 21:1-5) ‘Eyata Yehowa kplɔ Kaldeatɔwo fe fia va fu wo, amesi tɔ dzo Mawu fe afe la, eye wògbã Yerusalem fe gliwo fu anyi, wotɔ dzo wofe fiasãwo katã, eye wogblẽ wofe nu xɔasiwo katã. Ekplɔ amesiwo metsi yi nu o la, yi Babel, eye wozu eya kple viawo fe dɔlawo.’ Le Biblia fe nya nu la, esia dzɔ le fe 607 D.M.Ŋ. me.—Kronika II, 36:15-21; Yeremya 52:12-14.
Abe alesi nyagblɔɖila Yesaya gblɔ ɖii ene la, Mawu kplɔ Persia-fia Kores wòva ɖe Yudatɔwo tso Babilon fe ŋusẽ te. (Yesaya 45:1) Le aboyomenɔnɔ fe 70 megbe la, wotrɔ yi Yerusalem le fe 537 D.M.Ŋ. me kple susu be woagbugbɔ gbedoxɔa atu. (Ezra 1:1-6; 2:1, 2; Yeremya 29:10) Le megbelele geɖe hehe le xɔa tutu ŋu megbe la, wova wu gbedoxɔa tutu nu mlɔeba le fe 515 D.M.Ŋ. me, eye wogagbugbɔ Mawu subɔsubɔ dzadzɛa ɖo anyi. Togbɔ be menya kpɔ de Salomo fe gbedoxɔa nu o hã la, xɔa nɔ anyi xɔ fe 600 kloe. Gake womegava nɔ gbedoxɔ sia hã dzram ɖo o elabena Israel-viawo ɖe asi le Yehowa subɔsubɔ ŋu. Esime Yesu Kristo va anyigba dzi la, Fia Herodes nɔ gbedoxɔa dzram ɖo vivivi. Nukae gbɔna dzɔdzɔge ɖe gbedoxɔ sia dzi?
‘Womagblẽ Kpe Aɖeke Ðe Kpe Dzi O’
Yesu gblɔ le gbedoxɔ si le Yerusalem ŋu na efe nusrɔ̃lawo be: “Womele kpe gblẽ ge ɖe kpe aɖeke dzi le afii, si womatu asii afu anyi o.” (Mateo 24:1, 2) Le nya mawo fe me vava nu la, Roma-srafo siwo va ɖo asi Yudatɔawo fe aglãdzedzea dzi la tsrɔ̃ afisi wonya fe alafa gbogbo aɖewo enye ma be eyae nye afisi wodea ta agu na Mawu le la le fe 70 M.Ŋ. me. * Womegagbugbɔ gbedoxɔ ma tu gbeɖe o. Le fe alafa adrelia me la, wotu Moslemtɔwo fe vɔsaxɔ si woyɔna be Kpe Gbadza dzi Gbedoxɔ Tame Gobaa la, eye va ɖo egbe la, egakpɔtɔ le afisi Yudatɔwo fe tadeagufea nɔ tsã la.
Ekema ɖoɖo kae ava nɔ Yesu yomedzelawo fe tadedeagu ŋu? Ðe Kristotɔ gbãtɔ siwo nye Yuda-vidzidziwo la ayi edzi anɔ ta dem agu naMawu le gbedoxɔ si woava tsrɔ̃ kpuie la mea? Afikae Kristotɔ siwo menye Yudatɔwo o la ade ta agu na Mawu le? Ðe Kristodukɔa fe sɔlemexɔwo ava zu esiwo axɔ ɖe gbedoxɔa tefea? Dze si Yesu ɖo kple Samaria-nyɔnu aɖe na nyaa me kɔ na mí.
Ƒe alafa geɖe enye ma la, Samariatɔwo dea ta agu na Mawu le gbedoxɔ gã aɖe me le Gerizim-to dzi le Samaria. Samaria-nyɔnua gblɔ na Yesu bena: “Mía fofowo doa gbe ɖa le to sia dzi, eye miawo miegblɔ bena, tefe le Yerusalem, afisi wòle be, woado gbe ɖa le.” Yesu ɖo eŋu gblɔ bena: “Nyɔnu, xɔm se bena, gafofo gbɔna, esi menye to sia dzi alo Yerusalem miado gbe ɖa na Fofo la le o.” Gbedoxɔ si wotu kple asi magahiã le tadedeagu na Yehowa me o, elabena Yesu ɖe eme bena: “Mawue nye Gbɔgbɔ, eye amesiwo le gbe dom ɖa nɛ la, ele be, woado gbe ɖa le gbɔgbɔ kple nyatefe me.” (Yohanes 4:20, 21, 24) Apostolo Paulo gblɔ na Atenetɔwo emegbe be: “Mawu, si wɔ xexeame kple nusiwo katã le eme la, eya, esi wònye dzifo kple anyigba fe Afetɔ la, menɔa gbedoxɔ, siwo wowɔ kple asiwo la me o.”—Dɔwɔwɔwo 17:24.
Edze fã be Kristodukɔa fe sɔlemexɔwo medo fome aɖeke kple gbedoxɔ fe ɖoɖo si nɔ anyi do ŋgɔ na Kristotɔwo fe Ɣeyiɣia o. Eye susu aɖeke meli si tae wòle be fe alafa gbãtɔ me Kristotɔwo natu tefe siawo o. Gake le apostoloawo fe ku megbe la, megbedede tso nufiafia vavãwo gbɔ—si nye xɔsegbegbe—si ŋu nya wogblɔ ɖi la va eme. (Dɔwɔwɔwo 20:29, 30) Ƒe aɖewo do ŋgɔ na Roma Fiagã Konstantino si wobe eva zu Kristotɔ le fe 313 M.Ŋ. me la, amesiwo be Kristotɔwoe yewonye la te tɔtrɔ tso nusi Yesu fia la ŋu.
Konstantino wɔ akpa aɖe le “Kristotɔnyenye” tsakatsaka kple Roma trɔ̃subɔsubɔ me. The Encyclopædia Britannica gblɔ be: “Konstantino ŋutɔ na wotu Kristotɔwo fe gbedoxɔ gã etɔ̃ ɖe Roma: Petro Kɔkɔe tɔ, S. Paolo Fuori le Mura, kple S. Giovanni tɔ le Laterano. Eyae . . . to xɔtata si fe nɔnɔme le abe atitsoga ene si va zu esi nu subɔsubɔhawo tua xɔ ɖo le ɣetoɖofe Europa le Titinaɣeyiɣiawo katã me la vɛ.” Wogakpɔtɔ bua Ame Kɔkɔe Peter fe Gbedoxɔ si wogbugbɔ tu le Rome la be enye Roma Katoliko Haa fe tadeagufe vevi aɖe.
Blemaŋutinyaŋlɔla Will Durant gblɔ be: “Sɔlemehaa va lé subɔsubɔ fe kɔnu aɖewo kple nuwɔna aɖewo siwo bɔ le [trɔ̃subɔsubɔdu] si nye Roma me do ŋgɔ na Kristotɔawo la me ɖe asi sesĩe. Esia dometɔ aɖee nye “xɔtuɖaŋu si nu wotu gbedoxɔa ɖo.” Tso fe alafa 10 lia va ɖo 15 lia me la, sɔlemexɔ kple bisiɔp fe sɔlemexɔwo tutu nɔ dzidzim ɖe edzi ŋutɔ, eye xɔtuɖaŋu siwo nu woatu wo ɖoe nyea nu vevitɔ si ŋu woalé ŋku ɖo. Ɣemaɣie Kristodukɔa fe gbedoxɔ siwo wobuna egbea be wonye xɔtuɖaŋuwo fe ŋkuɖodzinuwo la dometɔ geɖe va dzɔ.
Ðe amewo kpɔa gbɔgbɔ me dzidzeme kple dzidefo tso tadedeagu le gbedoxɔ me me ɣesiaɣia? Francisco si tso Brazil gblɔ be: “Le gonyeme la, sɔlemexɔa me yiyi va zu nusi tia kɔ nam hetea ɖeɖi ŋunye le subɔsubɔ me. Misa yiyi nye kɔnu gbugbɔgawɔ aɖe si ŋu viɖe aɖeke mele o si mekpɔ nye nuhiahiã ŋutɔŋutɔwo gbɔ o. Gbɔdzɔe wònye nam esime nyemegayinao.” Ke hã, wode se na xɔsetɔ vavãwo be woakpe ta ɖekae. Takpekpe fe ɖoɖo ka dzie wòle be woazɔ ɖo?
“Hame, si Le Wofe Afe Me”
Kpɔɖeŋu si nu Kristotɔwo zɔna ɖo hekpea ta ɖekae la tso ŋkuléle ɖe alesi fe alafa gbãtɔ me xɔsetɔwo kpea tae me. Ŋɔŋlɔawo ɖee fia be wokpea ta le amewo fe afe me zi geɖe. Le kpɔɖeŋu me, apostolo Paulo ŋlɔ bena: “Miɖuɖɔ Priskila kple Akwila, siwo nye hanyedɔwɔlawo le Kristo me la, nam fã; . . . eye miɖuɖɔ hame, si le wofe afe me la, nam fã.” (Romatɔwo 16:3, 5; Kolosetɔwo 4:15; Filemon 2) Woɖe Helagbe me nya si wozã na “hame” (ek·kle·siʹa) gɔme be “church” (sɔleme) le Eŋlisigbe Biblia aɖewo, abe King James Version ene, me. Gake nya sia ku ɖe amewo fe fufofo aɖe si kpe ta ɖekae le tameɖoɖo ɖeka ta ŋu, ke menye xɔ o. (Dɔwɔwɔwo 8:1; 13:1) Kristotɔ vavãwo fe tadedeagu mehiã sɔlemexɔ kpeɖiwo o.
Aleke wowɔ kpekpewoe le Kristotɔ gbãtɔwo fe hamewo me? Nusrɔ̃la Yakobo yɔ Kristotɔwo fe kpekpe le Helagbe me be sy·na·go·geʹ. (Yakobo 2:2) Helagbe me nya sia fia “amewo nufofofu ɖe tefe ɖeka” eye wozãnɛ aduadu kple ek·kle·siʹa. Gake le ɣeyiɣi aɖewo megbe la, wova sea nya “fufofe” gɔme be tefe alo xɔ si me wowɔa kpekpewo le. Yudatɔ gbãtɔ siwo va zu Kristotɔwo la nya nu tso nusi yia edzi le fufofe la ŋu. *
Togbɔ be Yudatɔawo kpea ta le gbedoxɔ si le Yerusalem me hena wofe fe sia fe zãwo hã la, fufofeawoe nye tefe siwo wosrɔ̃a nu le Yehowa ŋu hesrɔ̃a Sea le le nutoa me. Edze abe nusiwo wowɔna le fufofeawo la lɔ gbedodoɖa kple Ŋɔŋlɔawo xexlẽ, kpakple Ŋɔŋlɔawo me dzodzro tsitotsito kple nuxlɔ̃amenyawo nana ɖe eme ene. Esi Paulo kple amesiwo nɔ eŋu yi ɖe fufofe aɖe si nɔ Antioxia la, “fufofemegã dɔ ɖo ɖe wo gbɔ gblɔ bena: Ŋutsuwo, nɔviwo, ne nuxlɔ̃amenya aɖe le mia si na dukɔa la, migblɔe.” (Dɔwɔwɔwo 13:15) Esime Yudatɔ Kristotɔ gbãtɔwo kpe ta le amewo fe afewo me la, ɖikeke mele eme o be wowɔ ɖe kpɔɖeŋu ma fomevi dzi, si naa Ŋɔŋlɔawo me nufiamewo kple gbɔgbɔmetutuɖowo nɔa wofe kpekpewo me.
Kpekpewo Hena Tutuɖo
Abe alesi wònɔ le Kristotɔ gbãtɔwo gome ene la, Yehowa Ðasefowo foa fu egbea le tadeagufe kpokploewo be woaxɔ Biblia me nufiamewo ahase vivi na hadede tuameɖowo. Wokpe ta le amewo fe afewo me fe geɖe eye wogakpɔtɔ kpea ta le afewo me le tefe aɖewo. Gake fifia la, hameawo fe xexlẽme dzi ɖe edzi gbɔ 90,000 ŋu, eye woyɔa tefe siwo wokpea ta ɖo koŋ be Fiaɖufe Akpatawo. Xɔ siawo mele kpeɖii alo ɖi sɔlemexɔwo o. Wonye xɔ siwo sɔ hele kpokploe siwo me hame si me tɔwo anye 100 va ɖo 200 ate ŋu akpe ta ɖo na kwasiɖa ɖesiaɖe fe kpekpewo wɔwɔ ale be woate ŋu aɖo to ahasrɔ̃ nu tso Mawu fe Nyaa me.
Yehowa Ðasefowo fe hame akpa gãtɔwo kpea ta zi etɔ̃ le kwasiɖaa me. Kpekpea ɖeka nyea dutofonufo si kuna ɖe nyati yeye lédzinamewo ŋu. Eyome wotoa Gbetakpɔxɔ magazine la dzi srɔ̃a nu si wotu ɖe Biblia me nyati alo nyagblɔɖi aɖe dzi. Kpekpe bubu enye suku aɖe si ŋu wotrɔ asi le be wòana hehe le Biblia me gbedasia gbɔgblɔ me. Eyome wowɔa kpekpe aɖe si me wonaa Kristotɔwo fe subɔsubɔdɔa ŋuti aɖaŋuɖoɖo nyuiwo le. Zi ɖeka le kwasiɖa me la, Ðasefowo kpea ta hã le fufofo suewo me le amewo fe afe me hena Biblia sɔsrɔ̃. Amesiame kpɔ mɔ ade kpekpe siawo katã. Womexɔa ga aɖeke le amewo si o.
Francisco, si fe nya míegblɔ va yi la, kpɔe be viɖe le kpekpewo dede le Fiaɖufe Akpata me ŋu ŋutɔ. Egblɔ be: “Takpefe gbãtɔ si mede la nye xɔ nyui aɖe si le dua titina, eye metsɔ dzidzɔ dzo le akpataa mee. Vavalawo wɔ nu xɔlɔ̃wɔwɔtɔe, eye mete ŋu de dzesii be lɔlɔ̃ le wo dome. Metsi dzi be magayi ake. Le nyatefe me la, kpekpe aɖeke meto ŋunye tso ɣemaɣi o. Dzidzɔ nɔ Kristotɔwo fe kpekpe siawo me, eye wokpɔ nye gbɔgbɔmenuhiahiã gbɔ. Ne dzi ɖe le fonye le susu aɖe ta gɔ̃ hã la, meyia Fiaɖufe Akpataa me kple kakaɖedzi be matsɔ dzidefo agbɔ va afemee.”
Biblia me nusɔsrɔ̃, hadede tuameɖowo, kple mɔnukpɔkpɔ si wònyena be woakafu Mawu hã le lalawòm le Yehowa Ðasefowo fe Kristotɔwo fe kpekpewo me. Míetsɔ dzidzɔ le kpewòm be nàyi kpekpeawo le Fiaɖufe Akpata si te ɖe ŋuwò me. Dzi adzɔ wò be nèyi.
[Etenuŋɔŋlɔwo]
^ mm. 11 Romatɔawo gbã gbedoxɔa keŋkeŋ. Konyifaglikpɔ la, si gbɔ Yudatɔ geɖewo tsoa didifewo va doa gbe ɖa le, menye gbedoxɔ ma fe akpa aɖeke o. Gbedoxɔa fe xɔxɔnugli la fe akpa aɖe koe wònye.
^ mm. 20 Anye fe 70 fe aboyomenɔnɔ le Babilon esime gbedoxɔ aɖeke menɔ anyi o alo esime wogbɔ tso aboyo me teti esime wonɔ gbedoxɔa tum lae woɖo fufofewo. Kaka fe alafa gbãtɔ naɖo la, fufofe nɔ Palestina-du ɖesiaɖe me eye esi wu ɖeka nɔ dugãwo me.
[Nɔnɔmetata siwo le axa 4, 5]
Avɔgbadɔa kple gbedoxɔ siwo wotu emegbe la nye tefe nyui siwo wode ta agu na Yehowa le
[Nɔnɔmetata si le axa 6]
Petro Kɔkɔe fe Gbedoxɔgã si le Rome
[Nɔnɔmetata si le axa 7]
Kristotɔ gbãtɔwo kpe ta ɖekae le amewo feme
[Nɔnɔmetata siwo le axa 8, 9]
Yehowa Ðasefowo wɔa Kristotɔwo fe kpekpewo le amewo feme kple le Fiaɖufe Akpatawo me


text:
“Woŋlɔe Le Míafe Nufiafia Ta”
“Woŋlɔe Le Míafe Nufiafia Ta”
“AGBALẼ geɖe wɔwɔ mekpɔa sefeɖo o.” (Nyagblɔla 12:12) Agbalẽ gbogbo siwo wota le egbeŋkekea me la na nya siawo sɔ nyuie egbea abe ale si wonɔ esime woŋlɔ woe ene. Ke, alekee ame si melɔ̃a agbalẽ ɖe sia ɖe dzro ko xexlẽ o, awɔ anya agbalẽ siwo nyo wòaxlẽ?
Ne ame geɖe le ŋku lém ɖe agbalẽ aɖe si woadi be yewoaxlẽ ŋu la, wodina be yewoanya nu geɖe tso ame si ŋlɔe ŋu. Zi geɖe la, woŋlɔa nya ʋɛ aɖewo tso agbalẽa ŋlɔla, du si me wòtso, efe agbalẽnyanya, hekpe ɖe agbalẽ bubu siwo wòŋlɔ kpɔ la dometɔ aɖewo ŋu ɖe eme. Ame si ŋlɔ agbalẽ aɖe nyanya le vevie ŋutɔ, abe ale si míate ŋu kpɔe le ale si wowɔna le fe alafa geɖe siwo do ŋgɔ me ene, esime nyɔnu agbalẽŋlɔlawo tsoa ŋutsuŋkɔwo ɖoa wofe agbalẽwo dzi kple susu be wo xlẽlawo nagagbe asixɔxɔdede wo ŋu le esi wònye nyɔnuwoe ŋlɔ wo ta o.
Abe ale si míekpɔe le nyati si do ŋgɔ me ene la, ewɔ nublanui ŋutɔ be ame aɖewo megazãa Hebri Ŋɔŋlɔawo o, elabena woxɔ se be Mawu si ŋu wofo nu tso le eme la nye mawu sẽŋuta aɖe si tsrɔ̃a efe futɔwo nublanuimakpɔmakpɔe. * Mina míakpɔ nu si Hebri Ŋɔŋlɔawo kple Kristotɔwo fe Hela Ŋɔŋlɔawo ŋutɔ gblɔ tso Biblia la Ŋlɔla ŋu ɖa.
Biblia La Ŋlɔla
Le Hebri Ŋɔŋlɔawo me la, Mawu gblɔ na Israel dukɔa be: “Nye Yehowa nyemetrɔ o.” (Maleaxi 3:6) Ƒe 500 aɖewo megbe la, Biblia ŋlɔla Yakobo ŋlɔ tso Mawu ŋu be: “[Enye] amesi gbɔ liɖɔɖɔ alo tɔtrɔ fe vɔvɔlidodo aɖeke meli o.” (Yakobo 1:17) Ke nu ka tae wòwɔna na ame aɖewo be Mawu si ŋu wofo nu tso le Hebri Ŋɔŋlɔawo me la to vovo na Mawu si ŋu Kristotɔwo fe Hela Ŋɔŋlɔawo fo nu tsoe?
Ŋuɖoɖoae nye be, wofo nu tso Mawu fe amenyenye fe nɔnɔme vovovo ŋu le Biblia fe akpa vovovowo. Le Mose fe agbalẽ gbãtɔa ɖeɖe me la, wofo nu tso eŋu le mɔ vovovowo nu. Le kpɔɖeŋu me, wogblɔ be ‘nu ɖua dzi nɛ,’ enye ame si “wɔ dzifo kple anyigba,” kple be enye ‘xexea me katã fe ʋɔnudrɔ̃la.’ (Mose I, 6:6; 14:22; 18:25) Mawu ɖeka ma koe woɖɔ le mɔ vovovo siawo nua? Ɛ̃, Mawu ɖeka ma koe.
Bu kpɔɖeŋu sia ŋu kpɔ: Ame siwo ʋɔnudrɔ̃la aɖe drɔ̃ nya na kpɔ la ate ŋu anyae abe ame si fe nya me sẽ ene, le esi wòkpɔa egbɔ be woawɔ se dzi pɛpɛpɛ ta. Gake ɖewohĩ, viawo ya anyae be enye vifofo lɔ̃ame si nyoa dɔme. Ðewohĩ exɔlɔ̃wo hã anyae be enye ame aɖe si ŋu wote ŋu tena ɖo bɔbɔe kple ame si doa nukokoe na ame. Ame ɖeka ma koe ʋɔnudrɔ̃laa, vifofoa, kple xɔlɔ̃ nyui la nye. Ðeko amea fe amenyenye fe akpa vovovowo dze le nɔnɔme vovovowo me.
Le mɔ ma ke nu la, Hebri Ŋɔŋlɔawo fo nu tso Yehowa ŋu be enye “nublanuikpɔla kple amenuve Mawu, amesi gbɔa dzi blewu, eye efe amenuveve kple nutefewɔwɔ sɔ gbɔ.” Gake egblɔ le eŋu hã be “megbea tohehe o.” (Mose II, 34:6, 7) Mawu fe amenyenye fe nɔnɔme eve siawo ɖe gɔmesese si le efe ŋkɔ ŋu fia. Mawu fe ŋkɔ, “Yehowa,” gɔme ɖeɖe tẽ enye “Enana Wòvaa Eme.” Esia fia be, Mawu ate ŋu azu nu sia nu si hiã be wòana efe ŋugbedodowo nava eme. (Mose II, 3:13-15) Gake Mawu ɖeka ma koe. Yesu gblɔ be: “Yehowa mía Mawu la, Yehowa ɖeka koe.”—Marko 12:29, NW.
Ðe Kristotɔwo Ƒe Hela Ŋɔŋlɔawo Va Xɔ Ðe Hebri Ŋɔŋlɔawo Tefea?
Enye nu si bɔ egbea be, woɖɔlia nusrɔ̃gbalẽwo ne wova ke ɖe numekɔkɔ yeyewo ŋu alo ne ale si amewo bua nuwo ŋui la va trɔ. Ðe Kristotɔwo fe Hela Ŋɔŋlɔawo va xɔ ɖe Hebri Ŋɔŋlɔawo Tefe le mɔ ma ke nua? Ao.
Ne ɖee Yesu di be yefe subɔsubɔdɔa ŋuti nuŋlɔɖiwo kple agbalẽ siwo yefe nusrɔ̃lawo ava ŋlɔ naxɔ ɖe Hebri Ŋɔŋlɔawo tefe la, anye ne egblɔe. Luka fe nuŋlɔɖia gblɔ tso nu siwo Yesu wɔ do ŋgɔ teti na efe dzifoyiyi ŋu be: “Esi wòdze egɔme tso Mose kple nyagblɔɖilawo [fe nuŋlɔɖi siwo le Hebri Ŋɔŋlɔawo me la] katã dzi la, eɖe nusiwo le ŋɔŋlɔawo katã me le eŋuti la fe gɔme fia [efe nusrɔ̃la eve].” Emegbe, Yesu ɖe eɖokui fia efe apostolo wɔnutefeawo kple ame bubuwo. Nuŋlɔɖia gblɔ yi Luka 24:27, 44) Nu ka tae Yesu akpɔtɔ ayi edzi anɔ Hebri Ŋɔŋlɔawo zãm ne ɖee wozu blemanya siwo nu va yi?edzi be: “Eye wògblɔ na wo bena: Esiawo nye nye nya, siwo megblɔ na mi, esi megali kpli mi la bena: Ele be, woawu nusiwo katã woŋlɔ ɖe Mose fe se la kple nyagblɔɖilawo kpakple Psalmowo me le ŋutinye la nu.” (
Esi woɖo Kristo hamea anyi vɔ megbe la, Yesu yomedzelawo yi edzi zãa Hebri Ŋɔŋlɔawo tsɔ ɖoa kpe nyagblɔɖi siwo le eme va ge, gɔmeɖose siwo le Mose fe Sea me siwo me nufiame veviwo le, kple Mawu fe subɔla siwo nɔ anyi le blema fe kpɔɖeŋu siwo dea dzi fo na Kristotɔwo be woalé nutefewɔwɔ me ɖe asi la fe ŋutinyawo dzi. (Dɔwɔwɔwo 2:16-21; Korintotɔwo I, 9:9, 10; Hebritɔwo 11:1–12:1) Apostolo Paulo ŋlɔ bena: ‘Ŋɔŋlɔ sia ŋɔŋlɔ, tso Mawu fe gbɔgbɔ me, eye wònyo.’ * (Timoteo II, 3:16) Alekee Hebri Ŋɔŋlɔawo nyo heɖea vi na mí egbeae?
Gbe Sia Gbe Gbenɔnɔ Ŋuti Ðaŋuɖoɖo
Bu ame fomevi vovovowo dome nazãbubu fe kuxia bɔ egbea ŋu kpɔ. Le Ɣedzefe Europa fe du aɖe me la, ɖekakpui Etiopiatɔ aɖe si xɔ fe 21 la gblɔ be: “Ne míedi be míado ayi afi aɖe la, ele be míawɔ ɖoɖo azɔ le ha me. Ðewohĩ ne míele ha me la, womadze míadzi o.” Egblɔ yi edzi be: “Ne efo fiẽsi ga 6 la, míate ŋu ado go o, vevietɔ, míate ŋu aɖo keteke siwo zɔa tomemɔ o. Ne amewo kpɔ mí la, míafe ŋutigbalẽ fe amadede ko wokpɔna.” Ðe nya aɖe le Hebri Ŋɔŋlɔawo me si ate ŋu akpɔ kuxi sesẽ sia gbɔa?
Wogblɔ na blema Israel viwo be: “Ne amedzro aɖe dze gbɔwò le wò anyigba dzi la, migatee ɖe anyi o. Amedzro nanɔ mia gbɔ abe duamevi ene, eye nàlɔ̃e abe ɖokuiwò ene; elabena miawo hã mienye amedzrowo kpɔ le Egipte-nyigba dzi.” (Mose III, 19:33, 34) Ɛ̃, se ma bia tso blema Israel viwo si be woawɔ nu ɖe “amedzrowo” ŋu ameŋububutɔe, eye woŋlɔ se ma ɖi ɖe Hebri Ŋɔŋlɔawo me. Ðe màlɔ̃ ɖe edzi be gɔmeɖose siwo le se ma me la nye nu si dzi woate ŋu anɔ te ɖo atsi ame fomevi vovovowo dome nazãbubu nu egbea oa?
Lododowo 22:7 be: “Amesi doa nugbana la, dɔla wònye na agbanatɔ.” Gaŋutiɖaŋuɖola geɖewo kpɔe be agbananuwo fefle nuŋumabumabutɔe ate ŋu akplɔ ame ade fe me.Togbɔ be Hebri Ŋɔŋlɔawo mefo nu tso ga ŋuti ɖoɖowo ŋu tsitotsitso o hã la, mɔfiame nyui siwo ɖea vi la le wo me ku ɖe ale si míawɔ ga ŋuti dɔ la ŋu. Le kpɔɖeŋu me, wogblɔ le
Hekpe ɖe eŋu la, Fia Salomo, si nye kesinɔtɔ gãtɔwo kekeake siwo nɔ anyi kpɔ dometɔ ɖeka la fo nu tso kesinɔnuwo yome titi kutɔkutɔe—si bɔ ɖe xexe sia si me ŋutilãmenudidi vivivo xɔ afe ɖo me—ŋu eme kɔ nyuie. Eŋlɔ bena: “Amesi lɔ̃a ga la, ga maɖi fo nɛ o, eye amesi lɔ̃a kesinɔnu la, viɖe aɖeke matso eme nɛ o. Esia hã toflokoe.” (Nyagblɔla 5:9) Nuxlɔ̃menya si me nunya le ka gbegbee nye esi!
Etsɔmemɔkpɔkpɔ
Tanya ɖekae le Biblia bliboa si: Mawu fe dziɖulanyenye ta ʋiʋli kple Efe ŋkɔ ŋuti kɔkɔ to Fiaɖufe si le Yesu Kristo si me dzi.—Daniel 2:44; Nyaɖeɖefia 11:15.
Míesrɔ̃ nu geɖe tso ale si agbenɔnɔ anɔ le Mawu fe Fiaɖufea te, si ahe akɔfafa vae na mí, la ŋu le Hebri Ŋɔŋlɔawo me, eye esia tea mí ɖe Yehowa Mawu, Ame si gbɔ akɔfafa sia tso la ŋu. Le kpɔɖeŋu me, nyagblɔɖila Yesaya gblɔe ɖi be ŋutifafa anɔ amegbetɔwo kple lãwo dome: “Amegãxi anɔ alẽvi gbɔ, lãkle atsyɔ akɔ ɖe gbɔ̃vi gbɔ, nyivi, dzata kple nyi dami woanɔ wo nɔewo gbɔ, eye ŋutsuvi sue aɖe akplɔ wo.” (Yesaya 11:6-8) Mɔkpɔkpɔ lédziname kae nye esi!
Ke ame siwo dzi nuwo mede o, le esi wokpea fu le ame fomeviwo dome fuléle alo nazãbubu, dɔléle sesẽwo, alo gakuxiwo ta, ya ɖe? Hebri Ŋɔŋlɔawo gblɔ ɖi le Kristo Yesu ŋu ale: “Aɖe ame dahe, si le ɣli dom, kple hiãtɔ, si xɔnametɔ aɖeke meli na o la. Ave hiãtɔwo kple ame dahewo nu, eye wòaɖe ame dahewo fe luʋɔ.” (Psalmo 72:12, 13) Ŋugbedodo siawo ɖea vi elabena wokpena ɖe ame siwo xɔ wo dzi se la ŋu be mɔkpɔkpɔ kple kakaɖedzi te ŋu nɔa wo si ku ɖe etsɔme ŋu.—Hebritɔwo 11:6.
Mewɔ nuku o be gbɔgbɔ ʋã apostolo Paulo wòŋlɔ bena: “[Nu siwo katã] woŋlɔ ɖi tsã la, [woŋlɔ wo] le míafe nufiafia ta, bene míatsɔ ŋɔŋlɔawo fe dzidodo kple akɔfafa akpɔ mɔkpɔkpɔ”! (Romatɔwo 15:4) Ɛ̃, Hebri Ŋɔŋlɔawo kpɔtɔ nye Mawu fe Nya, Biblia, si tso gbɔgbɔ me la fe akpa vevi aɖe. Asixɔxɔ gã aɖe le wo ŋu na mí egbea. Míafe didie nye be nàdze agbagba vevie asrɔ̃ nu geɖe tso nu si tututue nye Biblia bliboa fe nufiafia ŋu ahate ɖe Eŋlɔla, Yehowa Mawu, ŋu kplikplikpli.—Psalmo 119:111, 112.
[Etenuŋɔŋlɔwo]
^ mm. 4 Le nyati sia me la, míeyɔ Nubabla Xoxoa be Hebri Ŋɔŋlɔawo. (Kpɔ aɖaka si nye “Nubabla Xoxo Loo, Alo Hebri Ŋɔŋlɔawo?” si dze le axa 6.) Nenema kee Yehowa Ðasefowo yɔa Nubabla Yeyea be Kristotɔwo fe Hela Ŋɔŋlɔawo.
^ mm. 13 Gɔmeɖose siwo ŋu asixɔxɔ geɖe le egbea la sɔ gbɔ ɖe Hebri Ŋɔŋlɔawo me. Ke hã, ele be míade dzesii be Kristotɔwo mele Se si Mawu tsɔ na Israel dukɔa to Mose dzi la te o.
[Aɖaka si le axa 6]
NUBABLA XOXO LOO, ALO HEBRI ŊƆŊLƆAWO?
Míakpɔ nyagbɔgblɔ “nubabla xoxo” la le Korintotɔwo II, 3:14.
Nyagɔmeɖegbalẽ ŋuti nunyala, Edward Robinson gblɔ be: “Esi wònye be blemanubabla la nɔ Mose fe agbalẽawo me ta la, nubabla fe agbalẽawo, siwo nye agbalẽ siwo Mose ŋlɔ, alo sea ye wozã nya ‘nubabla’ na.” Mose fe Sea, si nye Ŋɔŋlɔ siwo woŋlɔ ɖi do ŋgɔ na Kristotɔwo ŋɔli fe akpa aɖe la, ŋu koe apostolo Paulo nɔ nu fom tso le Korintotɔwo II, 3:14.
Ke, aleke wòasɔ be woayɔ Biblia Kɔkɔe la fe agbalẽ 39 gbatɔawo? Yesu Kristo kple eyomedzelawo meyɔ ŋkɔ si afia be Biblia fe akpa sia zu blemanya alo do xoxo la na wo o, ke boŋ ɖe woyɔa nuŋlɔɖi mawo be ‘Ŋɔŋlɔawo’ alo ‘Ŋɔŋlɔ kɔkɔeawo.’ (Mateo 21:42; Romatɔwo 1:2) Eya ta le ɖekawɔwɔ me kple nya siawo siwo tso gbɔgbɔ me la, Yehowa Ðasefowo yɔa Nubabla Xoxoa be Hebri Ŋɔŋlɔawo, elabena Hebrigbe mee woŋlɔ Biblia fe akpa sia fe akpa gãtɔ ɖo le gɔmedzedzea me. Nenema kee, woyɔa Biblia fe akpa si amewo yɔna be Nubabla Yeye la be Hela Ŋɔŋlɔawo, elabena Helagbee ame siwo Mawu fe gbɔgbɔ ʋã woŋlɔ Biblia fe akpa sia la zã le eŋɔŋlɔ me.
[Nɔnɔmetata siwo le axa 4]
Ame aɖe ate ŋu anye ʋɔnudrɔ̃la si fe nya sẽ, vifofo lɔ̃ame, kple xɔlɔ̃ nyui siaa
[Nɔnɔmetata si le axa 5]
Yesu zã Hebri Ŋɔŋlɔawo le efe subɔsubɔdɔa wɔɣi katã
[Nɔnɔmetata siwo le axa 7]
Biblia me gɔmeɖose kawoe ate ŋu akpe ɖe ame ŋu wòawɔ nyametsotso nyuiwo?


text:
Nu Kae Nye Gbetakpɔxɔ Biblia Kple Trakt Habɔbɔa?
Woɖo Gbetakpɔxɔ Biblia Kple Trakt Habɔbɔ (Watch Tower Bible and Tract Society of Pennsylvania) si le Pennsylvania le fe 1884 me le Pennsylvania si le United States (États-Unis) fe sewo nu, eye menye asitsahae wònye o. Yehowa Ðasefowo zãa dɔwɔha sia tsɔ kpea asi ɖe wofe dɔwo ŋu le xexea me godoo. Dɔ siawo dometɔ aɖewoe nye Biblia kple Biblia-srɔ̃gbalẽwo tata.
Le dɔwɔha sia fe ɖoɖo nu la, efe taɖodzinuwoe nye “mawusubɔsubɔ, nufiafia kple kpekpeɖeŋunana dɔwo wɔwɔ” vevietɔ “be wòaɖe gbefã Mawu Fiaɖufe si le Yesu Kristo fe kpɔkplɔ te la ŋuti nya nyuia ahafiae amewo.” Ðe wotiaa amewo be woava nye dɔwɔha sia me tɔwo, menye ga agbɔsɔsɔ si wodzɔna dzie wonɔa te ɖo tiaa wo o. Dɔwɔha sia me tɔwo kple wofe dɔdzikpɔlawo kpea asi ɖe Yehowa Ðasefowo fe Dɔdzikpɔhaa ŋu.
Dɔwɔha Nɔsenu Bubu Siwo Wozãna
To vovo na Gbetakpɔxɔ Biblia Kple Trakt Habɔbɔa la, Yehowa Ðasefowo gazãa dɔwɔha nɔsenu geɖewo le du vovovowo me. “Watch Tower” alo “Watchtower” loo alo wofe gɔmeɖeɖe dzena le dɔwɔha siawo dometɔ aɖewo fe ŋkɔ me.
Dɔwɔha nɔsenu geɖe siawo ɖe vi geɖe tso esime woɖo wo, wofe viɖeawo dometɔ aɖewoe nye esiwo gbɔna:
Agbalẽŋɔŋlɔ Kple Agbalẽtata. Míeta Biblia miliɔn 220 kple Biblia-srɔ̃gbalẽ siwo ade miliɔn 40,000 le gbegbɔgblɔ 700 kple edzivɔwo me. Amewo xlẽa Biblia le míafe internet dzi nyatakakadzraɖofe si nye jw.org femaxee le gbegbɔgblɔ siwo wu 120 me, eye wokpɔa Biblia me nyabiase geɖe siwo dometɔ ɖekae nye “Nu kae nye Mawu Fiaɖufe la?” fe ŋuɖoɖowo le afi ma.
Nufiafia. Míeɖo suku geɖewo hena Biblia la fiafia. Le kpɔɖeŋu me, tso fe 1943 me la, Yehowa Ðasefo 8,000 kple edzivɔwo xɔ hehe tɔxɛ le Gbetakpɔxɔ Habɔbɔa Ƒe Gilead Biblia Suku, eye suku sia delawo dometɔ aɖewo zu dutanyanyuigblɔlawo, eye bubuwo hã kpea asi aɖe míafe xexea me katã fe dɔa ŋu wòlia ke nyuie. Eye kwasiɖa sia kwasiɖa la, ame miliɔn geɖe siwo dometɔ aɖewo menye Yehowa Ðasefowo o la xɔa mɔfiame le kpekpe siwo míewɔna le míafe hamewo me la me. Míeɖo nuxexlẽ kple nuŋɔŋlɔ sɔsrɔ̃ fe sukuwo hã, eye míeta agbalẽ aɖe si kpena ɖe amewo ŋu wosrɔ̃a nuxexlẽ kple nuŋɔŋlɔ, si le gbegbɔgblɔ 110 me.
Kpekpeɖeŋunana. Míenaa ŋutilãmekpekpeɖeŋu ame siwo dzi afɔkuwo dzɔ ɖo, eɖanye dzɔdzɔmefɔkuwo abe anyigba si ʋuʋu le Haiti le fe 2010 me loo alo esiwo tsoa amegbetɔwo fe nuwɔnawo gbɔ abe dukɔmeviʋa si dzɔ le Rwanda le fe 1994 me si me wotsrɔ̃ ame gbogbo aɖewo le ye o.
Togbɔ be míezãa dɔwɔha nɔsenu siawo tsɔ wɔa dɔ geɖe hã la, míafe dɔa menɔ te ɖe wo dometɔ aɖeke dzi o. Agba le Kristotɔ ɖe sia ɖe dzi be wòawɔ ɖe se si Mawu de be míaɖe gbefã nya nyuia ahafiae amewo la dzi. (Mateo 24:14; 28:19, 20) Míeka ɖe edzi be Mawu le megbe na míafe dɔa, eye ana dɔa ‘natsi’ ɖe edzi.—1 Korintotɔwo 3:6, 7.


text:
3 Nyatefenyae nya sia nye: Ne ŋutsu aɖe le dzikpɔladɔ+ minyam la, ele dɔ nyui minyam.2 Eya ta ele be dzikpɔla nanye mokakamanɔŋutɔ, nyɔnu ɖeka srɔ̃, wòada asɔ le nuwɔna me, wòanye ame ɖɔŋuɖo,*+ ame si wɔa nu le ɖoɖo nu, amedzrowɔla,+ ame si nya nufiafia,+3 menye ahamula o,+ menye ŋutasẽla* o, ke boŋ nugɔmesela,+ menye dzrehela o,+ menye galɔ̃la o,+4 ke ame si kpɔa eya ŋutɔ fe afe dzi nyuie, eye viawo bɔbɔa wo ɖokui anukwaretɔe+5 (elabena ne ame aɖe menya ale si wòakpɔ eya ŋutɔ fe afe dzi o ɖe, aleke wòawɔ akpɔ Mawu fe hame la dzi?),6 menye ame si fe dzimetɔtrɔ tefe medidi o,+ ne wòagado eɖokui ɖe dzi glodzoo, eye wòadze ʋɔnu si wodrɔ̃ Abosam la me o.7 Azɔ hã, ele be wòakpɔ ɖaseɖiɖi nyui* tso ame siwo le egodo la hã gbɔ,+ ale be wòagadze vlodoame kple Abosam fe mɔ̃ me o.8 Nenema kee subɔsubɔdɔwɔlawo hã nanye ame siwo léa fɔ ɖe nu ŋu, woaganye aɖeveetɔwo o, woaganye aha geɖe nolawo o, woaganye ame siwo klẽa ŋu ɖe viɖe foɖi kpɔkpɔ ŋu o,+9 woanye ame siwo léa xɔse fe nya ɣaɣla kɔkɔe la me ɖe asi le dzitsinya dzadzɛ me.+10 Azɔ hã, woado ame siawo kpɔ gbã be wodze hã; eye ne nutsotso aɖeke mele wo ŋu o la, ekema mina woasubɔ.+11 Nenema kee nyɔnuwo hã nawɔ nu kple moveviɖoɖo, woaganye ameŋugblẽlawo o,+ woada asɔ le nuwɔna me, woanye nutefewɔlawo le nu sia nu me.+12 Subɔsubɔdɔwɔla nanye nyɔnu ɖeka srɔ̃, ame si kpɔa viawo kple eya ŋutɔ fe afe dzi nyuie.13 Elabena tenɔnɔ nyui sua ŋutsu siwo subɔna nyuie la si, eye dzi nɔa wo fo wotea ŋu foa nu faa tso ale si woxɔ Kristo Yesu dzi se la ŋu.14 Togbɔ be mele nya siawo ŋlɔm na wò hã la, mele mɔ kpɔm be mava gbɔwò kpuie.15 Ke ne metsi megbe la, ne nànya ale si nàzɔ le Mawu fe afe,+ si nye Mawu gbagbe la fe hame, si nye nyatefe la fe sɔti kple nu si lée ɖe te la me.16 Vavãe, edze fãa be ɖokuitsɔtsɔ na Mawu fe nya ɣaɣla kɔkɔe sia lolo: ‘Woɖee fia le ŋutilã me,+ wobui ame dzɔdzɔe le gbɔgbɔ me,+ eɖe eɖokui fia mawudɔlawo,+ woɖe gbefãe le dukɔwo dome,+ woxɔ edzi se le xexea me,+ woxɔe yi dzifo le ŋutikɔkɔe me.’
Etenuŋɔŋlɔ
^ Alo, “ame si da sɔ le nuwɔna me; wɔa nu le nunya me.”